HAMPIR MAUT, PUNCA YATT HAMZAH & SUAMI BERBAIK SEMULA

Hampir maut di Syria menjadi punca hati Yatt Hamzah insaf dan kembali ke pangkuan suaminya baru-baru ini. Semuanya bermula apabila dia mengikuti misi bantuan kemanusian baru-baru ini bagi menghulurkan bantuan pada penduduk yang mengalami penderitaan.

Ketika Yatt dan suami selesai memberi bantuan disatu kawasan, tiba-tiba sebutir bom meletop di situ selepas beberapa minit mereka beredar.

"Sebenarnya kesengsaraan yang dialami penduduk Syria lebih teruk dan dasyat berbanding penduduk di Palestin, banyak bangunan runtuh serta hilang tempat tinggal.

Klik gambar untuk size besar

"Saya hanya berserah pada Allah dan nekad apabila berada di Syria kerana nyawa saya ketika itu umpama telur di hujung tanduk, bila-bila masa sahaja boleh maut.

"Namun demi membantu umat Islam, saudara kita di sana, saya kena berani dan tak boleh rasa gentar, membantu mereka adalah ibadah yang besar fadilatnya,” katanya ketika ditemui media di majlis sambutan ulang tahun kelahiran anaknya di Batu Caves, Selangor baru-baru ini.

"Saya bersyukur kerana masih dipanjangkan umur dan tiada perkara yang tidak diingini berlaku, apa-apa pun penduduk di Syria memang memerlukan bantuan terutama daripada semua pihak,” tambahnya dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SHARNAAZ: I SEE JEBAT IN YOU SAYANG.. BA RINDU SANGAT....."

Pelakon Sharnaaz Ahmad yang kini sedang menjalani penggambaran sebuah drama bersama seorang anak kecil bernama Arryyan Petra itu menerusi laman Instagram miliknya, mengakui terbayangkan anaknya, Jebat Jayden Ahmad dan meluahkan rasa rindu ketika bersama pelakon cilik itu.

"I see jebat in you sayang.. ba (Sharnaaz) rindu sgt kat anak ba @jebatjayden .. thank you @arryyanpetra sebab syg papa.. @dramasangat #LelakimuYangDulu @tv3malaysia," tulis Sharnaaz yang meluahkan perasaannya di akaun Instagram miliknya.

Menerusi perkongsian tersebut, Sharnaaz turut memuatnaik foto ketika sedang memeluk anak kecil itu. Entri tersebut mendapat perhatian wargamaya yang rata-rata turut bersimpati dengan Sharnaaz yang didakwa telah lama tidak berjumpa anaknya.

Klik untuk gambar besar

Malah mereka turut memberi kata-kata semangat agar Sharnaaz terus kuat hadapi dugaan itu: "Ya Allah, sebaknya...." - "Moga terus kuat." - "Sabar, ada hikmah di sebalik yang terjadi...Semoga dipermudahkan segala urusan," antara komen-komen pengikutnya

Pada 31 Ogos lalu, isteri Sharnaaz, Noor Nabila Mohd Noor mengesahkan sudah memfailkan perceraian terhadap pelakon itu. Kemudian pada 11 September lalu, Mahkamah Rendah Syariah memerintahkan pasangan itu perlu menjalani proses Jawatan Kuasa Pendamai (JKP).

Kemelut perkahwinan antara Sharnaaz dan Nabila memasuki episod baharu apabila pelakon itu memfailkan permohonan nusyuz pada 30 September baru-baru ini. Pasangan itu berkahwin pada 31 Mac 2017 di sebuah hotel di Petaling Jaya, Selangor dan hasil perkahwinan itu mereka dikurniakan seorang cahaya mata lelaki bernama Jebat Jayden yang kini berusia setahun.

www.myartis.com / Sumber: Astro Gempak & Instagram Sharnaaaz Ahmad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'ADA APA DENGAN DOSA' DIJUAL RM1 - PENERBIT BUAT LAPORAN POLIS, NAK SAMAN SHOPEE RM50 JUTA

"Saya sudah membuat laporan polis dan nak saman Shopee RM50 juta! Saya juga sudah membuat laporan kepada pihak Finas dan nak tunggu apa tindakan mereka selepas ini. Shopee sudah menyediakan platform untuk pihak lain menjual filem terbitan saya dengan serendah RM1. Siapa yang memberi dia kebenaran untuk menjual?

"Tindakan mereka menjual dengan harga yang sangat rendah memalukan saya sebagai penerbit. Saya ada semua bukti untuk dibawa ke mahkamah! Macam mana saya nak bersabar sebab mereka terang-terang berani jual bahan cetak rompak!

"Bayangkan, saya mengeluarkan modal berjuta, melakukan penggambaran sehingga ke luar negara, berhabis banyak benda untuk merealisasikan AADD, tiba-tiba segala usaha dan penat lelah saya seakan tidak bernilai selepas filem itu dijual semurah RM1 di platform terbabit! Naik darah saya! Sejujurnya, saya rasa terhina dan kecewa dengan situasi cetak rompak ini.

"Bayangkan, ia telah wujud semenjak sekian lama tetapi ia masih berleluasa. Perkara ini tidak seharusnya berlaku, lebih-lebih lagi di platform e-dagang yang ternama," demikianlah kata penerbit Datuk Normashayu Puteh atau Ayu Puteh yang berang apabila filem terbitannya 'Ada Apa Dengan Dosa' (AADD) dijual dengan harga murah di sebuah laman e-dagang iaitu Shopee.

Klik untuk gambar besar

Ayu, 42, berkata, dia sudah mengumpulkan semua bukti dan bakal mengambil tindakan undang-undang terhadap laman e-dagang tersebut. Ibu kepada pelakon Wanna Ali ini juga sudah membuat aduan berhubung perkara itu kepada Perbadanan Kemajuan Filem Nasional (Finas).

Tidak teragak-agak untuk mengambil tindakan undang-undang, Ayu menyeru orang ramai supaya menonton filem AADD menerusi saluran yang betul: "Saya ada hak nak cakap dan suarakan pendapat kerana ia terkena kepada batang hidung saya sendiri. Biarpun saya masih baru, baru lebih kurang 10 tahun dalam industri, saya mahu pertahankan hak saya.

"AADD juga masih ditayangkan di Astro First. Dengan hanya RM15, penonton boleh menghayati AADD berulang-ulang selama 48 jam. Ha, di situ anda boleh tonton filem AADD sampai muntah hijau. Ia juga tidak menjadi satu kesalahan kerana ia menerusi saluran yang betul.

"AADD juga bakal bersiaran di pawagam pada 10 September ini. Jemput ke panggung, datang dan tonton. Saksikan sendiri bagaimana filem AADD ini digarap kerana pada asalnya ia memang untuk format pawagam," ujarnya lagi.

Sebelum ini, Ayu pernah mendedahkan filem AADD menjadi mangsa pihak tidak bertanggungjawab menyebarkannya di beberapa platform laman sosial serta aplikasi secara haram. Menerusi laporan Astro Awani, Finas sudah sedia maklum mengenai isu ini dan sedang membuat siasatan berhubung kegiatan penjualan filem-filem tempatan yang dicetak rompak di platform e-dagang.

Ketua Pegawai Eksekutif Finas, Ahmad Idham Nadzri menjelaskan pihaknya akan memberi tumpuan kepada pihak e-dagang dan juga mereka yang menjual filem-filem cetak rompak di platform terbabit. Dia turut melahirkan kekecewaan dengan tindakan tidak bertanggungjawab pihak terbabit yang menjual filem-filem cetak rompak secara digital.

Dalam pada itu, Shopee juga telah mengeluarkan kenyataan berhubung perkara berkenaan dan memandang serius sebarang pelanggaran undang-undang dan sedia bekerjasama dengan pihak berkuasa. Tegas Pengarah Urusan Wilayah Shopee, Ian Ho dalam satu kenyataan, produk yang didapati menyalahi undang-undang serta melanggar polisi syarikat akan dibuang dalam senarai jualan mereka.

Tambahnya, penjual yang didapati melanggar polisi Shopee akan diharam menggunakan platform e-dagang terbabit. Mengulas mengenai penjualan filem cetak rompak 'Ada Apa Dengan Dosa' dan 'Keluarga Iskandar The Movie', Shopee memaklumkan pihaknya sudah memadamkan pautan berkenaan. Langkah menyenarai hitamkan kata kunci berkaitan filem berkenaan turut diambil bagi menghalang sebarang usaha jual beli diteruskan.

www.myartis.com / Sumber: mStar, Astro Gempak & Astro Awani

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHILA AMZAH BERPENDAPAT SAMAN SESAMA ARTIS MEMBAZIR MASA, DUIT

"Sha tak rasa wajar untuk saman menyaman sesama artis ni sebab akhirnya pusing-pusing situ juga. Sejujurnya, ia hanya membazirkan masa dan duit. Percayalah, saya pernah berada disitu. Kita saman orang, lepas tu deorang tak dapat bayar akhirnya tak jadi apa pun.

"Hanya membawa kepada burukan daripada kebaikan," itulah kata penyanyi Shila Amzah yang yang berkongsikan pengalamannya dimana saman sesama artis hanya merugikan masa dan duit sahaja kerana selepas selesai proses mahkamah dan jika menang, mereka yang didakwa perlu membayar ganti rugi.

Namun, jika pihak berkenaan tidak dapat membayarnya, tiada ada-apa tindakan susulan selepas itu. Katanya lagi, kes tersebut hanya lebih membawa kepada keburukan daripada kebaikan.

Klik untuk gambar besar

Dalam pada itu, Shila berkata ini bukan masa yang sesuai dengan perkara-perkara seperti itu dan adalah lebih baik gunakan wang tersebut untuk kelangsungan hidup.

Baru-baru ini, hangat diperkatakan mengenai kemelut antara Azwan Ali dan Rozita Che Wan serta kes saman Siti Nordiana serta rakan artis Lan Solo dan Syura.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 GAMBAR - SEKITAR SAMBUTAN BIRTHDAY SITI NURHALIZA DI JAKARTA

"MasyaAllah!! Alhamdullillah... Ct dapat surprise dari Sitizoners sayang... walaupun kita tak dapat raikan pada tanggal 11 jan... kita jumpa hujung Januari nanti ye... Terima kasih sayangku semua," demikian kata Datuk Siti Nurhaliza sempena hari lahirnya yang jatuh hari ini.

Apa yang menarik, Siti sempat meluangkan masa bersama Sitizoner Indonesia yang meraikan ulangtahunnya yang ke 37 di Jakarta, Indonesia. Selepas sambutan itu, Siti turut di beri satu kejutan di hotel penginapannya di sana.

Selamat hari lahir diucapkan!

Foto: rozisangdewi IG

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


'MUAMMAR RAFIQI', NAMA ANAK SULUNG TASHA MANSHAHAR & RAQIB MAJID

Di hari ke-16 kelahiran, penyanyi Raqib Majid telah mengumumkan nama anak sulung, lelaki hasil perkahwinannya dengan penyanyi Tasha Manshahar pada 8 September 2018, menerusi laman Instagram miliknya dengan memperkenalkan sebagai 'Muammar Rafiqi'.

Menerusi entri tersebut Raqib memuatnaik foto yang menunjukkan sebahagian wajah bayinya yang dikaburkan. Terdahulu, Raqib ada meminta peminat meneka nama anaknya, tetapi tiada siapa yang berjaya meneka dengan tepat. Bagaimanapun, Raqib meminta agar semua mendoakan agar anaknya diberi kesihatan yang baik sentiasa.

"Assalamualaikum uncles & aunties. Nama saya "Muammar Rafiqi bin Fahrur Raqib". Maaf tiada seorang pun tepat teka nama saya. Banyak yang sipi-sipi. Baru nak makan dengan uncles dan aunties semua. next time la ya? Doakan saya sihat sejahtera ya? saya baru masuk 16 hari. Amin," tulisnya yang menerima komen dimana rata-rata mendoakan agar bayi sulungnya membesar dengan sihat.

Klik untuk gambar besar

www.myartis.com / Sumber & foto: Astro Gempak, Instagram Raqib Majid & Tasha Manshahar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PERTEMUAN DENGAN SUAMI ADA HIKMAHNYA... MUNGKIN ALLAH MAHU SAYA BERUBAH" - ASHIRA

"Saya tak tahu nak jelaskan bagaimana, tapi saya hanya menjadi diri saya sendiri. Pertemuan saya dengan suami, Bad Indigo ada hikmahnya. Sebab itu Allah jodohkan kami.

"Walaupun kami tak kenal lama, tapi mesti ada sebabnya dan mungkin Allah mahu saya berubah ke arah yang lebih baik," ujar penyanyi Ashira Aziz yang meluahkan rasa syukur kerana suaminya, penyanyi Bad Indigo menjadi antara penyebab dia berubah.

Bagi Ashira keputusannya untuk bertudung sekitar Ogos tahun lalu juga adalah perubahan yang berlaku bukan sebab dipaksa suami, namun atas pilihannya sendiri.

Berkongsi mengenai penghijrahannya, Ashira yang popular dengan lagu 'Di Ombak Resah' itu mengakui banyak perubahan yang dirasakan dalam kehidupannya.

"Mungkin saya tak bertudung lagi kalau bukan berjodoh dengan dia. Saya mula membuka hati saya sendiri. Dia tak pernah suruh atau paksa pun. Saya beritahu suami, kalau suatu hari nanti saya akan berubah, biar saya berubah kerana hati saya sendiri," katanya.

Klik untuk gambar besar

Menurut Ashira atau nama sebenarnya Sharifah Nur Ashira Syed Abdul Aziz, perubahan ini juga sedikit sebanyak membawa ketenangan dalam kehidupannya yang diuji dengan pelbagai dugaan.

"Ada ketikanya, bila saya rasa tertekan atau 'down', saya akan minta doa dengan Allah. Memang rasa tenang. Apa juga ujian yang datang, saya menangis dan mengadu kepada Allah.

"Saya adalah orang yang susah untuk luahkan atau kongsikan masalah dengan orang lain. Jadi, semuanya saya kongsikan dan luah kepada Allah. Kalau dulu, saya akui ada masanya saya leka. Sekarang, saya reda dengan segala ujian-Nya," tuturnya.

Berkongsi mengenai perkembangan terbaharunya, Ashira bakal muncul dengan single baharu tidak lama lagi: "Saya ada dihubungi oleh komposer yang pernah menaikkan nama saya iaitu Eddie Hamid. Katanya, dia nak hasilkan satu single untuk saya. Jadi, sekarang saya menantikan demo daripadanya dan Insya-Allah, tak lama lagi proses rakaman untuk single ini bermula," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SELALUNYA RAMADAN ATU TAK AMBIL 'JOB'... PERLU SALING MELENGKAPI, KESIAN SUAMI" - ISTERI TAK KISAH BANTU CARI NAFKAH

Menerusi perkongsian di laman Instagram, isteri pelawak Atu Zero iaitu Shafeeqa Johari memberitahu dia tidak kisah untuk membantu keluarga mencari pendapatan pada bulan Ramadan.

Ini kerana kata Shafeeqa, pada kebiasaannya Atu tidak akan mengambil sebarang pekerjaan pada bulan puasa kerana mahu fokus beribadah.

"Selalunya Ramadan Atu tak ambil job, saya pula kerja. Buat kek untuk raya, saya cover Atu untuk dia tenang beribadah. Tetapi Ramadan sahajalah, bulan lain dia wajib kerja.

"Bukan menyokong atau membantah mana-mana pihak. Suami itu cinta kita, tak akan nanti dia tak ada duit kita halau dia dari rumah yang dia sendiri bayar kan?" tulisnya.

Shafeeqa juga berpendapat sebagai suami isteri, pasangan seharusnya membantu antara satu sama lain dan saling melengkapi. Dalam pada itu, dia juga menyatakan rasa syukur kerana dikurniakan seorang suami yang memahami dan tidak putus memberikan sokongan dalam bidang perniagaan.

Klik untuk gambar besar

"Suami isteri ini perlu saling melengkapi. Kesian suami. Kita nikah sebab cinta bukan sebab nak jadi kan dia mesin cetak duit. Kena kerja, kena beli, kena buat. Mereka pun ada kudrat mereka.

"Tak akan sampainya hati... Saya kagum dengan isteri yang kerja makan gaji, balik boleh masak lagi. Saya duduk rumah jaga anak pun tak mampu nak buat. Percayalah, dah tua nanti anak-anak mesti akan rindu masakan seorang ibu...

"Alhamdulillah, saya dapat suami mudah. Kalau tak larat nak masak kita makan luar tapi saya ini suka mencuba. Kita cuba dan cuba, kadang-kadang mendatangkan pendapatan pula untuk saya.

"Suami saya ni ibarat tikus makmal. Kalau dia kata okay, baru saya berani open order. Terima kasih banyak-banyak ya encik suami, dah lah keluar modal, kena jadi tester pula," " coretnya.

Untuk makluman, pasangan ini terkenal dengan perniagaan kek lapis yang diberi nama Kek Lapisan Ozon. Sehingga kini perniagaan mereka mendapat sambutan hangat kerana kualiti terbaik dan juga rasa kek yang sangat sedap.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WALAUPUN SADO, SABHI SADDI RAJIN JAGA ANAK, HORMAT ISTERI

"Saya memang tak selesa bila berlakon dengan pelakon wanita apabila melibatkan adegan bersentuhan. Entah kenapa, muka saya akan jadi kemerahan menahan malu," ujar Sabhi Saddi bercerita tentang sifatnya yang masih malu-malu kucing.

"Bukan takut isteri, tetapi itulah hakikat yang sering saya alami ketika berhadapan dengan pelakon wanita," ujarnya ketika ditemui myartis.com di Kelana Jaya baru-baru ini.

Mengenai anak-anak pula, kata Sabhi dia mengakui selesa mengawasi anak-anak tanpa bantuan ibu mertua sekiranya ketiadaan isterinya Rosi Awani Abdul Razak di rumah.

“Saya pernah bersama anak yang sulong, Sofea Reesya sewaktu ketiadaan isteri di rumah. Mak mertua ada menelefon supaya hantar anak kerumahnya. Tapi saya menolak pelawaan tersebut kerana rasa lebih selesa jika mengawasi anak di rumah sendiri.

“Bukan sebab saya tidak mahu ke rumah mak mertua, tetapi waktu itu saya memang tidak bekerja dan lebih suka menghabiskan masa bersama Reesya.  Tiada masalah untuk saya mengawasi anak-anak di rumah tanpa bantuan isteri,” tambahnya dipetik sebagai berkata kepada Mstar.

Menurut pelakon dan penyanyi yang kelihatan makin sado itu, mengawasi anak-anak bukan suatu perkara yang rumit seperti yang disangka. Meskipun menjadi artis, dia tidak pernah melupakan tanggungjawab terhadap anak.

"Bagi saya tak leceh pun untuk jaga anak di rumah. Saya seorang yang manjakan anak-anak jadi jika mereka meragam, saya akan bawa mereka berjalan-jalan dan belikan sesuatu untuk Reesya dan Rania," katanya lagi.

Sementara bagi isteri Sabhi sendiri, jika sesetengah orang suka melepak, tetapi suaminya lebih suka berada di rumah bersama anak-anak dan isteri. Jika ada ‘outstation’ di luar pun, Sabhi mesti balik pada hari yang sama untuk bersama mereka.

Wahhh... cayalah abang sado. Heh!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISU ALIFF SYUKRI: MCMC BERI AMARAN - ASTRO MOHON MAAF

Syarikat penyiaran terkenal, Astro telah diberi amaran oleh Suruhanjaya Komunikasi dan Multimedia Malaysia (MCMC) berkenaan kandungan slot promosi produk jutawan kosmetik, Datuk Seri Aliff Syukri yang mengeluarkan kenyataan berbaur penghinaan terhadap wajah dan warna kulit orang lain ketika siaran secara langsung GV5.

Suruhanjaya Komunikasi dan Multimedia Malaysia (SKMM) memaklumkan pihak mereka memandang serius akan isu tersebut dan telah menjalankan siasatan atas aduan orang ramai agar perkara seperti itu tidak berulang lagi.

Setelah pertemuan empat mata, pihak Astro akan tampil memohon maaf dalam siaran akan datang. Dalam masa yang sama, pihak penyiaran Astro juga berjanji akan merakamkan terlebih dahulu sebarang segmen melibatkan pihak penaja utama agar tidak mengulangi perkara yang sama lagi.

"Pihak Astro menghadiri perjumpaan dengan SKMM pada 7 November lepas bagi memberi penjelasan butiran insiden serta tindakan pencegahan dan pembetulan yang diambil. Permohonan maaf daripada pihak penaja dan Astro telah dikeluarkan semasa siaran program pada 11 November," katanya.

Klik untuk gambar besar

Menerusi kenyataan media itu juga, permohonan maaf dari pihak penaja iaitu Datuk Aliff Syukri tidak diperlukan selepas permohonan maaf yang disiarkan secara langsung dalam program terbabit minggu lalu.

Terdahulu, Aliff mempromosikan produk pemutih kulitnya dengan melabelkan seorang wanita hodoh dan mempunyai wajah seperti bomoh. Bukan itu sahaja, beliau juga mempersenda warna kulit penyanyi berbanga India, Santesh Kumar.

Harapnya isu ini dapat menjadi pengajaran kepada semua pihak penaja pada masa akan datang. Tidak salah untuk mempromosikan produk kerana anda sudah melaburkan wang yang banyak untuk sesebuah program tetapi biarlah dengan cara yang lebih berhemah dan tidak keterlaluan.

www.myartis.com / Sumber & foto: Beautifulnara & Oh Bulan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA NAK 'EXPLORE'... PAKAI IKUT KESESUAIAN MAJLIS" - PUTERI AISHAH

"Saya sebenarnya tidak mahu komen apa-apa sebab tidak mahu panjangkan cerita sebab tidak mahu ada unsur-unsur negatif dalam kehidupan saya. Kadang-kadang saya tak pakai seksi pun orang tetap kata nampak macam seksi.

"Lagipun pada usia yang masih lagi muda, ada macam-macam benda lagi saya nak 'explore' dalam hidup. Ada masa saya selesa dan ada masa saya pun tidak selesa (berpakaian mendedahkan).

"Saya cuma pakai ikut kesesuaian majlis," kata pelakon Puteri Aishah yang mengulas mengenai busana mendedahkan bahagian dada sehingga netizen mengkritik penampilannya yang disifatkan agak seksi.

Menjawab mengenai perkara itu, Aishah berkata dia hanya berpakaian mengikut kesesuaian majlis yang dihadirinya.

Klik untuk gambar besar

Tidak mahu lagi memanjangkan perkara tersebut, Aishah berkata, sebelum ini walaupun dia tidak berpakaian seksi namun ramai yang mengatakan ianya seksi.

Baru-baru ini, penampilan Aishah ke majlis Most Glam 2018 bersama pelakon Nazim Othman yang menggayakan busana merah menimbulkan rasa kurang senang dikalangan para peminatnya dan netizen yang menyifatkan pakaian aktres berusia 24 tahun itu terlalu menjolok mata.

Busana yang dipakai Puteri Aishah itu dianggap terlalu seksi dan ada yang mendakwa pelakon tersebut sudah berubah dari imej baik yang ditonjolkan sebelum ini.

www.myartis.com / Sumber: KopiPlanet.com

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAPPY BIRTHDAY WANY HASRITA

"Masyeh @__nisaanisa__ tayang. Smalam susah payah set up semua ni utk saya. Patut la kat group tak muncul. Eleh.

"First time pakai slempang pink tu. rasa gigirl sgt. Masyeh @__nisaanisa__ tayanggg. Esok gaji msk k?" kongsi Wany Hasrita yang mendapat kejutan hari lahirnya di tempat terbuka semalam.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FAD BOCEY: "AKU TERBAYANG ADA BAM DALAM PELUKAN.. AKU TAK KUAT...."

Pada pagi Rabu, pelawak Achey menjemput sahabatnya Fad di Lapangan Terbang Antarabangsa, Kuala Lumpur diiringi dengan air mata dan baju yang menjadi pengubat rindu kepada arwah Abam. Kedua-dua ahli kumpulan Bocey ini tidak dapat menahan sebak dan berpelukan kerana terlalu sedih dengan pemergian Abam. Ini berikutan Fad tidak dapat menghadiri majlis pengebumian sahabatnya itu kerana bercuti bersama keluarga di Jepun.

Menerusi Instagram, Fad berkata dia dapat merasakan seolah-olah arwah Abam masih ada bersama mereka pada pagi itu: "Alhamdulillah, selamat sampai.. aku terbayang kau pon ada bam dalam pelukan tu, Allah.. kite kene kuat ye chey.. dpt semangat aku balik #kitabaikramaisayang @acheykintangkintung. Aku tak kuat bile sampai rumah kau bam @acheykintangkintung @aliputeh89," tulis Fad.

Sementara itu, Achey pula menerusi muat naiknya di laman sama menyatakan dirinya kembali bersemangat dan tenang setelah kepulangan sahabatnya itu: "Pelukan dan tangisan dua sahabat yang merindui Allahyarham Abam. Semoga diberi kekuatan buat @fadbocey dan @acheykintangkintung atas pemergian sahabat tersayang. Al-fatihah. : @fadbocey.

"Darah, nafas, jantung aku kembali bergerak tenang... sayap kiri dan kanan #bocey terasa mula bergerak perlahan semula... itu yang kami ada buat masa ni... @fadbocey #kitabaikramaisayang," kata Achey.

Klik untuk gambar besar

Sejurus pertemuan itu, Fad terus bergegas ke kediaman Abam di Gombak untuk bertemu keluarga Allahyarham. Suasana di kediaman itu bertukar pilu sejurus ketibaan Fad yang terus memeluk adik Abam yang juga pelawak iaitu Ali Puteh.

Pada Isnin lalu, Abam atau nama sebenar Syed Umar Mokhtar Syed Mohd Redzuan, 32, meninggal dunia di kediamannya di Gombak selepas dua hari mengalami demam panas. Pemergian Abam itu mengejutkan ramai peminat termasuklah ahli kumpulan Bocey iaitu Fad yang berada di luar negara.

Apabila mengetahui berita tersebut, Fad memuat naik video pendek dan berkongsi kapsyen sedih di laman Instagram: "Aku minta maaf tak dapat tengok kau buat kali terakhir, maafkan aku," tulisnya diiringi air mata kesedihan. Terdahulu, kumpulan Bocey ditubuhkan pada tahun 2012 dan dicungkil bakat mereka menerusi sebuah program realiti TV3.

www.myartis.com / Sumber & foto: mStar & Instagram Fad Bocey, Achey Bocey, Ali Puteh & @syukkicuk

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KALI INI LEBIH MUDAH..." - IDZHAM ISMAIL & ISTERI TIMANG ANAK KEDUA, LELAKI

"Alhamdulillah isteri selamat lahirkan anak kedua kami... sama seperti anak sulung, saya dapat temankan isteri sepanjang proses kelahiran.

"Kalau anak pertama dulu, isteri menunggu 12 jam untuk bersalin tapi kali ini sangat mudah, kami ke hospital pukul 3.30 pagi dan beberapa jam kemudian isteri selamat bersalin.

"Mujurlah semua persediaan sudah dibuat awal... tentang nama itu nanti kita akan kongsikan," kata pelakon Idzham Ismail yang meluahkan rasa syukur apabila isterinya, Siti Nur Abilah Shamsudin selamat melahirkan anak kedua mereka pada pagi Ahad.

Menurut Idzham, 32, bayi lelaki itu dilahirkan secara normal pada pukul 7.45 pagi di sebuah pusat perubatan di Kajang, Selangor.

Klik untuk gambar besar

Idzham mendirikan rumah tangga dengan Siti Nur Abilah yang juga seorang pramugari pada Ogos 2016 dan sebelum ini dikurniakan anak sulung perempuan bernama Nur Sofea Inara yang kini berusia tiga tahun.

Dalam pada itu, pelakon drama 'Bukan Gadis Biasa' ini memberitahu isterinya akan berpantang di rumah ibu mentua di Selangor.

"Isteri berpantang di rumah ibunya sebab mak mentua nak jaga... saya tak kisah mana-mana pun tak apa asalkan isteri dan anak di tempat mereka selesa dan ada orang jaga.

"Saya pun sekarang tengah penggambaran dua drama serentak, jadi kalau dia di rumah dan saya balik lambat tak ada orang yang boleh jaga pada waktu malam," ujarnya.

www.myartis.com / Sumber & foto: mStar, Instagram Idzham Ismail & @bellasudeen

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - SALIMA HABIBI (AF4) LAHIRKAN BAYI LELAKI

Salima Habibi atau Salima (AF4) telah selamat melahirkan anak pertamanya pada 26 Januari lalu. Bayi lelaki itu lahir secara normal pada jam 5.49 petang dan seberat 3.2Kg.

Artikel terdahulu:

21 GAMBAR - UPDATE: NIKAH USTAZ, SALIMA AF4 KINI BERMADU

Untuk info, anak tersebut adalah hasil perkahwinannya dengan Ustaz Syed Kadir.

Meskipun pada awal perkahwinan Salima bagai dihimpit kontroversi kerana menjadi isteri kedua, namun terkini hubungannya dengan madu dan anak tirinya dilaporkan amat baik dan bertambah erat.

Klik gambar untuk size besar

"Alhamdulillah....bhilang rasa sakit bertarung nyawa saat melihat anakanda tercinta lahir ke muka bumi dgn selamat.. moga jd anak soleh.. Putera pertama dr ku dan ank ke4 keluarga kami, alhamdulillah berkesempatan lahirkan secara normal pd 26 Jan 2015 jam 5.49ptg td... berat baby 3.2kg.

"Terima kasih Doc Zana n warga GMC atas layanan yg superb... terima kasih juga pd suami tercinta yg temankan sal spnjang proses kelahiran.. pd maduku n anak2... xlupa mak abah adik beradik sahabat2 semua yg mendoakan," tulis Salima melalui IGnya.

Anak-anak tiri Salima

Ustaz Syed Kadir

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


GV8 TEMUI PENONTON 21 NOVEMBER DEPAN - INI SENARAI PESERTA MEWAKILI TIGA NEGARA

Setelah sekian lama, akhirnya program realiti nyanyian popular Gegar Vaganza kembali menemui penonton dengan musim terbaharu iaitu musim kelapan dengan menampilkan 13 peserta mewakili tiga negara iaitu Malaysia, Singapura dan Indonesia.

Dengan tag line Bintang Kembali Menyengat, GV8 bakal menyaksikan enam penyanyi solo lelaki iaitu Aweera, Azan Scan, Datuk Fazley Yaakob, Shidee, Bandi Amuk dan Aliff Aziz (Singapura).

Manakala, peserta wanita terdiri daripada penyanyi Adibah Noor, Ani Mayuni, Suki, Nikki dan Upiak Isil (Indonesia).

Musim ini turut dimeriahkan dengan penampilan Saiful Apek & Yassin dan Nico sebagai peserta berkumpulan yang bakal memberi saingan kepada peserta lain.

Senarai itu diumumkan pihak Astro menerusi sidang media di The Summit 1, Bangsar South City, pada Selasa.

Klik untuk gambar besar

"Persaingan 13 bintang dari tiga negara serumpun antara tarikan utama GV8 pada kali ini. Selain itu kami juga melantik tiga juri tetap yang memiliki reputasi luar biasa dan cukup disegani.

"Ketiga-tiga mereka akan turut ditemani oleh seorang juri jemputan pada setiap minggu yang menjadikan proses penjurian musim ini lebih sukar dan mencabar," ujar Naib Presiden Strategi Pembangunan Kandungan Hiburan Melayu Astro, Raqim Ahmad.

Konsert GV8 akan bersiaran setiap Ahad, selama 10 minggu bermula 21 November di Pusat Konvensyen Antarabangsa Putrajaya (PICC). Ia akan disiarkan secara langsung di saluran Astro Ria (104), Ria HD (123) pada Ahad, 9 malam.

Bagi hos pula, ia masih mengekalkan Jihan Muse dan Nabil Ahmad. Manakala Datuk Syafinaz Selamat sebagai juri tetap di samping Datuk Ramli MS dan Ibu Hetty.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BULAN INI, JEP SEPAHTU & SARI YANTI BAKAL BERTUNANG?

Semua mengetahui mengenai hubungan mesra Jep Sepahtu dan Sari Yanti yang nampaknya semakin hari menjadi bualan lebih-lebih lagi apabila Sari Yanti secara terbuka menulis komen "I love you" dan "handsomenya" ketika menerusi Insta Live Jep baru-baru ini.

Selepas kejadian itu, ramai yang mula teruja melihat gelagat pasangan ini yang seolah sedang dilamun cinta dan ramai yang percaya, itulah ungkapan cinta Sari Yanti buat pelawak tersebut.

Klik untuk gambar besar

Terkini, menerusi ruangan Diva di Kosmo, ada gosip yang mengatakan bahawa pasangan ini bakal bertunang pada bulan ini.

"Jadi, Diva tidak terkejut apabila diberitahu dengarnya Jep dan Sari Yanti bakal melangkah ke fasa baharu dalam perhubungan iaitu mengikat tali pertunangan dalam bulan ini. Setahu Diva, apabila ditanya kedua pihak berhubung perkara ini, biasalah masing-masing masih lagi berteka-teki”

"Cuma apabila melihat jawapan-jawapan yang diberikan Jep ketika dalam rancangan Sepahtu Reunion Live seolah-olah membayangkan sesuatu betapa hubungan mereka bukan sekadar teman biasa, malah lebih daripada itu," tulis Kosmo Online menerusi ruangan gosip Diva.

Bukan itu sahaja, malah sebelum ini juga Jep pernah menyatakan perasaan selesanya ketika bersama Sari Yanti. Bagaimanapun kedua belah pihak masih berteka-teki dengan status sebenar hubungan mereka. Biasalah selebriti, jika ditanya pasti sahaja dijawab hanya teman biasa.

Jika perkhabaran ini benar, kami rasa eloklah sesuatu perkara yang baik itu dipercepatkan. Hubungan mereka berdua juga direstui peminat, pasti mereka akan doakan yang baik-baik.

Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


PERTUNANGAN 10 TAHUN BERAKHIR - AMYLEA TOLAK BEKERJASAMA DENGAN FAROUK

Semua sedia maklum mengenai hubungan antara penyanyi dan komposer Amylea Azizan dengan komposer Farouk Roman yang kini sudah terlerai setelah 10 tahun bertunang.

Mengulas kisah hubungan cintanya yang bernoktah, Amylea berkata yang dia tidak mahu memanjangkan punca perpisahan yang berlaku. Malah katanya, dia tidak akan bekerjasama dengan Farouk seperti sebelum ini dalam penciptaan lagu.

"Saya tidak akan bekerjasama dengan Farouk Roman dalam penciptaan lagu seperti sebelum ini. Putus tunang selama 10 tahun, putus juga kolaborasi. Saya kini mahu fokus ke depan. Setakat ini, saya tiada perancangan untuk terus berkolaborasi dengan Farouk seperti dilakukan sejak 2018.

"Jika ada pun mungkin kolaborasi yang sudah dilaksanakan sebelum ini. Saya kini optimis dan sibuk dengan kerja sendiri. Ada beberapa projek sedang dilunaskan membabitkan penyanyi lain. Saya tak kekok kerana sudah biasa bekerja sendirian. Hidup kena diteruskan, saya tak mahu larut dengan kesedihan yang tak perlu," jelasnya.

Klik untuk gambar besar

Terdahulu, Farouk mengesahkan hubungannya dengan Amylea sudah terlerai selepas lebih sedekad bersama. Keretakan hubungan mereka sudah dihidu, sejak tahun lalu, namun mereka masih bersikap profesional ketika bekerjasama.

Kini, Farouk mahupun Amylea dilihat sudah 'unfollow' dalam laman Instagram. Malah, Farouk sudah berani berkongsi gambar kekasih barunya.

"Kami sudah tidak bersama lagi. Bagaimanapun, saya dan Amylea masih profesional dalam soal kerja mahupun kolaborasi muzik. Saya dan Amylea tidak menyimpan dendam atau bermusuh. Apa yang penting, kami sudah 'move on' dan mendoakan kebahagiaan masing-masing. Saya terbuka untuk terus menjalinkan kerjasama secara profesional biarpun hubungan peribadi sudah berakhir," katanya.

www.myartis.com / Sumber & foto: Berita Harian, Instagram Amylea Azizan & Farouk Roman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SANGGUP BUAT PRODUK TIRUAN... BERANI YA MAIN NYAWA ORANG SEBAB DUIT?" - RAJA ILYA

"Apa masalah korang? Nak menghancurkan periuk nasi orang lain. Kalau korang buat produk tiruan tanpa ada kelulusan yang betul, tahu tak apa akan terjadi kepada orang yang guna?

"Saya terkejut bila ada orang sanggup buat produk tiruan dan jual harga murah. Bila semak kandungan, gula melampau-lampau, kalau tuang air panas, coklat tu meletup-letup," kata pelakon Raja Ilya menerusi satu video yang dimuat naik di laman Instagram miliknya.

Ilya atau nama sebenarnya Raja Ramilah Begum Raja Mohammad, 35, meluahkan rasa berang terhadap pihak yang tidak bertanggungjawab cuba mengaut keuntungan dengan menjual produk makanan tambahan tiruan.

Klik untuk gambar besar

Menurut Ilya, lebih membimbangkan apabila produk berkenaan yang menggunakan bahan kandungan berbahaya memperdaya orang ramai apabila dijual pada harga murah.

Lebih dikesalkan apabila dia bimbang sekiranya produk asli yang selama ini dipromosikannya pula yang terpaksa menanggung akibatnya.

"Saya di sini promosikan produk minuman kurus itu dan kalau orang tak dapat dikesan yang diinginkan, tapi dapat kencing manis dan sebagainya, akan pergi (dituding) ke saya semula," tuturnya.

Ujarnya lagi, lebih menyedihkan apabila segala laporan dan aduan yang dibuat kepada pihak berkuasa juga seolah-olah dipandang sepi.

"Aduan sudah dibuat, tapi saya tak faham kenapa tiada tindakan diambil. Harap pihak yang patut jaga semua ni ambil tindakan cepat sebelum ada yang masuk hospital. Kementerian Perdagangan Dalam Negeri, Koperasi dan Kepenggunaan (KPDNKK) dan jabatan sepatutnya tolong jangan ambil mudah hal macam ni.

"Cetak rompak hak orang lain dan pakai bahan-bahan merapu! Nak mampus ke apa? Makyaiii berani ya main dengan nyawa orang sebab duit?" ujarnya.

www.myartis.com / Sumber & foto: Astro Gempak & Instagram Raja Ilya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ARWAH NIZEN ELAK BERTEMU, JEMPUT KE KENDURI - MARINA JOSE PELIK

"Saya sangat terkejut dan sedih kerana sudah beberapa bulan kami tak berjumpa dan saya tidak tahu mengapa dia sering mengelak apabila saya ajak jumpa.

"Dia muatnaik foto kenangan kami bersama dengan kapsyen rindu nak jumpa. Tapi bila saya telefon dan mesej dia tidak berjawab," ujar rakan baik Allahyarham Nizen Ayob iaitu Marina Jose yang berkongsi rasa sedih dan terkejut dengan pemergian pelakon itu pada Isnin.

Marina yang perupakan bekas peserta program 'Pilih Kasih' berkata, pelakon Gerak Khas itu tidak mahu bertemunya sejak kebelakangan ini dan hanya memuatnaik foto kenangan mereka di laman sosial.

Arwah Nizen yang berusia 33 tahun itu meninggal dunia pada pukul 11.55 pagi Isnin di Hospital Sultanah Aminah Johor Bahru, akibat kegagalan fungsi buah pinggang.

Marina berkata dia sempat mengunjungi pengebumian jenazah di Tanah Perkuburan Pekan Layang-Layang Johor Bahru pada petang Isnin lalu.

Klik untuk gambar besar

Dalam pada itu, Marina turut berasa pelik apabila Allahyarham ada menjemput dia dan beberapa rakan bekas peserta program 'Pilih Kasih' lain untuk datang kenduri di rumahnya pada 11 Ogos ini (Sabtu ini).

"Saya fikir dia mahu berkahwin atau bertunang sebab itu adalah hari jadi dia. Tapi ketika bertemu ibunya pada majlis pengebumian itu, tiada majlis apa-apa yang dirancang pada tarikh itu," tuturnya.

Dalam pada itu, ditanya tentang kejadian sihir yang pernah dialami Allahyarham, Marina berkata Nizen sudah lama mendapatkan rawatan.

"Dulu memang dia pernah mengalami kejadian itu tapi dia sudah berubat. Ibunya juga memberitahu bahawa keadaan dia sudah agak baik selepas berubat cuma dia sering demam-demam," jelasnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


GAMBAR TERKINI BABY AZIZ M.OSMAN

Gambar terkini baby Merdeka Raya Aziz M. Osman dan Puteri Lily. Turut dimuatkan ialah anak-anak Aziz yang lain...Klik untuk imej besar...GAMBAR-GAMBAR TERDAHULU:2 September 2011 -ANAK-ANAK AZIZ M. OSMAN BERSAMA BABY BARU1 September 2011 -BABY AZIZ M.OSMAN DAN LILY LOKMAN


SERINA REDZUAWAN IDAM NAMA 'ISABELLE'

Serina Redzuawan yang kini sedang sarat mengandung lapan bulan mengidamkan nama 'Isabelle' untuk anak keduanya nanti. Jika ini menjadi kenyataan, maka Serina pastinya dilihat seperti mengikut jejak langkah angkasawan negara, Dr. Sheikh Muszaphar dan isterinya Dr. Halina yang turut mempunyai anak bernama Isabella atau nama penuhnya Sophea Isabella.

Walaupun sebutannya seakan sama, namun ia sebenarnya hanya berbeza huruf 'e' sahaja berbanding Isabella yang dikatakan nama seorang pejuang Islam mengikut sejarah. Apakah ia satu kebetulan atau Serina memang sudah mengidamkan nama tersebut sejak sekian lama sebelum kelahiran Tristan, anak sulungnya?

"Entahlah, saya suka sangat dengan nama itu. Bagi saya Isabelle melambangkan symbol seorang wanita yang cantik, bukan saja dari segi wajah dan juga budi pekertinya.

"Tapi nama itu ada sambungannya. Saya dan suami masih lagi mencari nama dalam bahasa Arab yang sesuai untuk menyambung nama itu supaya kedengaran lebih indah dan membawa maksud yang baik. Tunggu sajalah bila dia dilahirkan nanti," kata Serina dipetik sebagai berkata.

Ditanya kenapa dia masih belum mahu berehat dalam keadaan sarat begini, jawab anak Chef Wan itu dia memang tidak biasa duduk diam.

Malah dia sangat gembira untuk kehamilan kali keduanya ini. Ini kerana, Sehingga sekarang dia tidak mengalami sebarang alahan dan tidak ada langsung pening kepala. Mungkin inilah rahsia menghamilkan bayi perempuan katanya.

"Saya bersyukur dan selalu memotivasikan diri untuk sentiasa aktif walaupun berbadan dua. Jika saya mahu lakukan sesuatu, saya akan pastikan ianya akan dilakukan tanpa sedikitpun rasa letih.

"Saya juga cuba elak daripada bersikap emosi kerana ianya tidak baik untuk kandungan saya. Alhamdulillah juga, suami sering menyokong saya melakukan kerja rumah dan memahami keadaan saya ketika berbadan dua," tambahnya penuh yakin.


BILA NIEZAM ZAIDI TERIMA KATA SEMANGAT DARIPADA RAKAN ARTIS

Semua sedia maklum mengenai kes dadah yang melibatkan pelakon Niezam Zaidi baru-baru ini yang hangat diperkatakan. Dek kerana itu, Niezam menerusi laman Instagram telah memuat naik satu perkongsian.

Menerusi entri itu, Niezam memohon maaf seandainya ada salah silap, Niezam berkata buat masa ini dia menyimpan komen mengenai isu terpalit serta berterima kasih kepada mereka yang mendoakan dirinya.

Perkongsian Niezam itu mendapat pelbagai reaksi di kalangan rakan-rakan artis yang tampil memberikan kata-kata semangat buat pelakon itu serta mendoakan dipermudahkan segala urusan.

Klik untuk gambar besar

Semalam, Niezam mengaku bersalah di Mahkamah Majistret Kuala Kangsar, Perak, hari ini atas tuduhan memiliki dadah. Berdasarkan pertuduhan, Niezam didapati memiliki 1.15 gram dadah berbahaya jenis Cannabis di rumah di Taman Chandan Putri, di sini, 7.15 pagi, 10 Oktober lalu.

Pertuduhan dibaca mengikut Seksyen 6 Akta Dadah Berbahaya (ADB) 1952 ke atas Niezam yang memperuntukkan hukuman denda tidak melebihi RM20,000 atau penjara tidak melebihi lima tahun, atau kedua-duanya sekali jika sabit kesalahan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TINGGAL JAUH DI JOHOR BAHRU PUNCA AIDIL ZAFUAN TAK JENGOK ANAK

Aidil Zafuan menafikan tuduhan Rita Rudaini yang dia sengaja tidak mahu menjengok anak-anaknya selepas berkahwin baharu. Malah dia juga mempersoalkan tujuan dan niat Rita memberikan kenyataan 'tidak benar' kepada media baru-baru ini.

Meskipun awalnya dia enggan berbalah dengan bekas isterinya itu, namun dakwanya kenyataan Rita yang agak menyentuh perihal isterinya Zarema Zainal, membuat dia bangkit mempertahankan kebenaran.

"Mengapa tiba-tiba Rita membuat pendedahan seperti itu. Apakah tujuannya berbuat demikian? Dalam hal ini, hanya saya dan isteri saya tahu perkara sebenar. Jujurnya kami tidak terkesan langsung dengan pendedahan yang dibuat.

Aidil dan Zarema kini menetap jauh di Johor Bahru

"Pada awalnya saya malas hendak berbalas kenyataan atas nasihat kawan-kawan. Tapi saya perlu bersuara kerana perkara itu membabitkan isteri saya sekarang. Hakikat sebenar saya sudah lama mahu menjenguk anak.

"Rita mengadu kepada para media kononnya dua minggu sebelum perkahwinan baru saya mahu menjenguk anak dan selepas bernikah langsung menghilang. Hakikat sebenar saya sudah lama mahu menjenguk anak.

"Bukan dalam tempoh 2 minggu tapi sebelum itu lagi. Saya ada mesej (Rita) bertanyakan soal anak dan meminta kebenaran untuk bertemu mereka. Malangnya tiada sebarang jawapan. Hanya pada seminggu sebelum saya kahwin, baru dia membalas mesej dan izinkan saya jenguk mereka.

"Itupun kawan yang beritahu selepas terlihat gambar itu di Instagram Rita. Apabila saya tanyakan perkara itu, Rita tempelak saya balik.

"Bukanlah lebih wajar beliau maklumkan kepada saya bahawa anak saya sakit kerana saya adalah bapanya. Ini tidak, beliau lebih senang muat naik gambar ke Instagram daripada memberitahu saya," ujar Aidil dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


VIDEO LUCAH MIRIP 'IDRIS KHAN' TERSEBAR - PEMINAT MAHU PENJELASAN

Baru-baru ini, kecoh dan menjadi perbincangan hangat di media sosial apabila video lucah berdurasi kira-kira sembilan saat itu milik lelaki mirip pelakon, Idris Khan itu mula tersebar. Video yang tular itu menunjukkan ia menunjukkan lelaki berkenaan tidak bebaju dan menunjukkan kemaluannya miliknya.

Rata-rata peminat Idris mengakui terkejut selepas melihat video yang wajah lelaki itu hampir serupa dengannya dan mereka meluahkan rasa tidak percaya.

Mereka berharap agar Idris dapat tampil memberi penjelasan kepada umum mengenai video yang tular itu. Sehingga kini,Idris belum mengeluarkan sebarang kenyataan mengenai video itu Sebelum ini, pernah tular juga gambar bogel Idris bersama seorang pelakon wanita.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DIA (REZA) SEAKAN-AKAN TIDAK BERSYUKUR" - A. AIDA TAK SANGKA DISALAHKAN

"Saya tak sangka Reza boleh mengeluarkan kenyataan menyalahkan pihak produksi saya menjadi punca dia tidak menerima sebarang tawaran berlakon. Niat saya ingin membantu tapi dia seakan-akan tidak bersyukur. Sepanjang dia menjadi artis bawah produksi A. Aida Productions, saya pernah beri peluang tiga kali untuk dia berlakon dalam karya syarikat saya.

"Selain itu, jika ada mana-mana drama lain atau telefilem mesti saya akan selitkan dia juga sama ada sebagai pelakon pembantu atau salah seorang pelakon utama," demikian kata penerbit A. Aida Productions Sdn. Bhd., Datuk A. Aida yang meluahkan rasa kesal terhadap pelakon Reza Hasbi yang menuduh syarikat produksinya menjadi punca dia tidak menerima tawaran berlakon.

Menurut A. Aida atau nama sebenarnya Zaidah Awang, 48, dia menganggap pelakon itu tidak bersyukur dengan bantuan yang diberikan selama dua tahun ketika mengikat kontrak bersama syarikat produksinya. A. Aida diminta mengulas luahan Reza yang berasal kesal dengan sebuah syarikat pihak produksi yang dinaunginya kerana tidak membantu melancarkan perjalanannya dalam bidang lakonan sehingga dia hilang punca pendapatan.

Klik untuk gambar besar

Dalam pada itu, A. Aida memberitahu dia pernah menasihati aktor itu untuk berusaha dan mencuba dalam bidang lain seperti perniagaan tetapi Reza tidak berbuat demikian sebaliknya terus mahu terlibat dalam bidang lakonan sepenuh masa. Justeru ujar A. Aida, dia memutuskan untuk tidak lagi menyambungkan kontrak Reza dengan syarikatnya memandangkan pelakon itu tidak menghargai bantuannya selama ini.

"Saya ambil dia sebagai artis bawah pengurusan produksi saya sebab dia ada bakat dan saya beri peluang dia berlakon dalam beberapa drama saya. Sampaikan stesen TV pun persoalkan kenapa saya kerap ambil pelakon yang sama? Tapi mungkin tiada rezeki dia dalam bidang ni.

"Saya pernah nasihat agar dia cuba sesuatu kerja yang ada gaji tetap dan jadikan lakonan ini sebagai hobi sampingan sahaja. Sepatutnya kontrak dua tahun dan setahun atas budi bicara tapi bila benda ni jadi, saya tidak mahu sambung kontrak dia," ujarnya.

www.myartis.com / Sumber & foto: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES DERA ANAK: "TAKKAN SAYA NAK BIAR" - SALMA MENTOR

Berita bekas pelajar Akademi Fantasia musim ke-9 (AF9), Azri atau nama sebenarnya Mohammad Azri Abdullah, 30, yang di hadapkan ke Mahkamah Sesyen atas tuduhan mendera anak tirinya, Putri Nurul Huda, 10, itu hangat diperkatakan sejak akhir-akhir di media sosial.

Azri didakwa telah mencelup kedua-dua belah tangan mangsa ke dalam air panas di sebuah pangsapuri, Jalan Putra Indah, 9/1C, Seksyen 9, Subang Jaya , kira-kira pukul 8 pagi, 5 Mei tahun lalu.

Tatkala ditanya tentang perasaannya berkenaan kes dera itu, Salma yang merupakan bekas juara program Mentor musim ke-5 itu berkata sebagai ibu tidak akan mungkin sanggup melihat anaknya didera.

Klik untuk gambar besar

Salma yang diasak dengan pelbagai persoalan itu bagaimanapun tidak dapat memberikan sebarang komen lanjut mengenai kes tersebut atas nasihat peguam suaminya.

Dalam pada itu, kata Salma, biarpun Putri adalah anak tiri Azri, namun hubungan kedua beranak itu cukup rapat sementelah usia perkahwinan mereka kini hampir menjejaki tahun ketiga.

"Sebagai ibu takkan saya nak biarkan anak didera. Kalau baca komen-komen di media sosial itu memang sakit hati, sebab mereka tak tahu apa-apa. Saya serahkan perkara ini kepada pihak yang lebih adil.

"Putri memang mengalami kulit sensitif sejak kecil. Saya tak boleh bagi komen lebih lanjut. Tunggu sahaja laporan lengkap. Cuma apa saya boleh cakap, hubungan Azri dan Putri sangat rapat. Malah, lebih rapat daripada dengan saya," jelas Salma.

Pada masa yang sama, Salma akui beliau cukup bahagia melayari bahtera rumah tangga bersama Azri dan mereka tidak mempunyai sebarang masalah.

Walaupun terkejut dengan apa yang berlaku, Salma anggap ia adalah ujian buat dirinya dan redha dengan setiap dugaan.

"Putri bila tengok berita tentang ayahnya ditayangkan di televisyen, dia terus menangis. Tapi tak apa, ini semua ujian daripada Tuhan.
 Saya sendiri pun terkejut dengan apa yang berlaku tapi saya reda dan berserah kepada Allah," ujarnya.

www.myartis.com / Sumber: Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


MENARI SAKAN DI TIKTOK, NETIZEN TANYA BETUL KE KENA SIHIR - INI RESPON ISTERI CAPRICE

Penyanyi rap, Caprice atau nama sebenarnya Ariz Ramli sebelum ini ada mendedahkan isterinya, Farra Inalis menerima rawatan selepas dipercayai mengalami gangguan sihir.

Bagaimanapun, baru-baru ini Farra dilihat ada memuat naik video di TikTok dilihat menari-nari sekaligus ada netizen mempersoalkan benarkah isteri Caprice itu terkena sihir.

Enggan berdiam diri, Farra tampil menjelaskan perkara itu dengan mengatakan dia tidak mahu menunjukkan keadaan dirinya yang lesu dan tidak selera makan kepada pengikut kerana ianya bukan satu perkara yang positif untuk dikongsi.

Menerusi perkongsian video dimuat naik di IG Story, Farra berkata pada awalnya dia tidak bersetuju suaminya berkongsikan mengenai keadaan dirinya kepada umum, namun Caprice berkata kepadanya supaya percaya pada Allah.

Klik untuk gambar besar

"Pertama sekali, sejak akhir-akhir in saya banyak terima DM daripada korang dan saya baca semua. Ada yang mendoakan, ada juga menceritakan tentang sihir. Tapi ada juga netizen yang mula judge saya 'oh sebab kau tak pakai tudung la kau kena kacau dengan makhluk halus'.

"Ada juga yang beritahu dekat IG suami kena sihir, tapi dekat TikTok berjoget-joget pula. Eh abang kakak, what do you expect? Awak nak saya tunjuk muka tengah lesu? nak bercerita yang saya tak lalu makan? Saya tak suka bagi benda negatif.

"Kalau nak tahu, secara peribadi saya dan suami sangat berbeza. Sebab apa, saya lebih suka simpan sendiri kalau Ariz (Caprice) pula suka bercerita dengan netizen. Dia suka ambil input daripada netizen macam kongsi pengalaman, dia suka ambil tahu benda itu. Kami ada berbalahan juga mengenai sihir ini.

"Saya tak nak orang tahu, tak perlu la berithau semua orang sebab orang tak suka kita itu akan tepuk tangan bila tahu benda itu. Tapi Ariz cakap biarlah, kita ada Allah, kita percaya dengan Allah," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAGI 11 FOTO BERINAI - FASHA & AIDIL ENGGAN DEDAH TARIKH PERNIKAHAN

Majlis malam berinai pasangan selebriti Fasha Sandha dan Aidil Aziz telah berlangsung dengan cukup meriah semalam yang diadakan di The Love, Matic, Kuala Lumpur. Melihat pada perkongsian menerusi media sosial, pasangan ini kelihatan bahagia diraikan dalam majlis tersebut bertemakan Melayu Klasik.

Bagaimanapun, sehingga hari ini kedua-duanya masih belum mahu berkongsi tarikh sebenar pernikahan mereka, namun mengakui ia akan diadakan pada penghujung bulan ini.

"Insya-Allah jika tiada aral melintang kami bakal disatukan sekitar penghujung bulan ini, namun kami mengambil keputusan untuk menghebahkan pernikahan kami selepas selamat diijabkabulkan.

"Kami berbuat demikian kerana majlis yang bakal diadakan ialah majlis tertutup dan ia sekadar majlis sederhana buat sanak saudara terdekat, jumlah hantaran dan mas kahwin turut akan diumumkan selepas semuanya selesai kelak," jelas Fasha.

Dalam pada itu, Fasha atau nama penuhnya Nur Fasha Sandha Hassan, 35, memberitahu beliau dan Aidil akan berbulan madu di Pulau Langkawi selepas perkahwinan.

Klik untuk gambar besar

Pelakon drama 'Lara Aishah' itu turut menjelaskan timbul rasa sedih untuk dia meninggalkan gelaran janda yang sudah digalaskan lebih empat tahun. Fasha berkata, dia berbangga dapat menggalas tugas membawa gelaran itu dengan baik selama ini.

"Tidak ramai orang beranggapan baik terhadap status janda, namun pada saya ia melambangkan kekuatan seorang wanita atau ibu tunggal.

"Alhamdulillah saya berjaya menggalas status berkenaan dengan baik, sejujurnya kini saya bersedia untuk meninggalkan 'kelab ibu tunggal' yang telah saya sertai bersama beberapa rakan artis sebelum ini," ujarnya.

Tidak mengapalah jika enggan berkongsi tarikh nikah, kami doakan agar segala perancangan berjalan dengan lancar dan semoga rumah tangga yang dibina kekal sehingga ke jannah.

www.myartis.com / Sumber & foto: mStar, Instagram Rumah Kebaya Bangsar , Aqo Imran, Media Hiburan & #aidilfasha

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIHIMPIT GOSIP - SHARNAAZ NEKAD 'PENCEN'

Mungkin disebabkan 'terluka' dengan pelbagai gosip yang melanda dirinya, akhirnya Sharnaaz Ahmad nekad untuk mengundur diri daripada dunia lakonan. Dan drama 'Bukan Kerana Aku Tak Cinta' kemungkinan juga menjadi drama terakhir lakonannya sekiranya benar dia ingin membawa diri.

Bila ditanya, katanya dia bukan kecewa... tetapi dengan apa yang berlaku, satu persatu gosip dan kontroversi melanda dirinya, kata Sharnaaz baik dia berundur diri. Dakwanya, dia tidak mahu mengguris hati dan perasaan sesiapa lagi.

“Paling penting hati ibu bapa dan adik-beradik, mereka adalah insan yang sentiasa berada di belakang saya ketika susah dan senang,” ujarnya.

Oleh yang demikian, Sharnaaz merancang untuk kembali bekerja dalam bidang hartanah atau industri minyak dan gas sebagaimana yang pernah dilakukannya sebelum menceburkan diri dalam bidang lakonan satu ketika dahulu.

Mungkinkah persaraan Sharnaaz itu ada hubung kait dengan pelbagai cerita kurang enak, iaitu kisah percintaannya dengan bekas kekasih, Shila Amzah? Malah baru-baru ini namanya juga sekali lagi terpalit kontroversi apabila dia dikatakan menjadi individu ketiga dalam hubungan pasangan pelakon Uqasha Senrose dan Pekin Ibrahim.

Apa-apapun, marilah kita doakan yang terbaik buat Sharnaaz. Moga rezekinya akan bertambah luas selepas persaraannya itu nanti. Amin.


TIADA NIAT MENGHENTAM ATAU MERENDAHKAN - HETTY KOES ENDANG MOHON MAAF

"Maaf kalau ada yang tersinggung selama saya mengendalikan tugas sebagai juri di program GV. Kalau bukan kerana sayang, saya tak akan tinggalkan anak dan cucu tercinta saya, Arlo Astrodistira Arsanda di Indonesia. Saya buat semua ini semua demi Astro, GV, dan juga Malaysia.

"Pentas pertandingan ini adalah pentas yang memberikan banyak tentangan buat kita di barisan juri kerana peserta terdiri daripada pelbagai genre. Minggu pertama, saya tak kenal siapa Aliff, Suki, Aweera, Niki dan semua. Saya adil. Saya teliti dan dengar kelebihan dan kelemahan mereka pada minggu pertama. Mungkin dari situ lagi ramai yang tak senang dengan komen-komen saya. Tapi saya bukan cikgu, saya lebih kepada berkongsi pengalaman.

"Saya akan beritahu di mana yang bagus dan di mana salahnya setiap kali peserta buat persembahan. Sebagai peserta, sewajarnya mereka harus dengar apakah keinginan juri, bukan keinginan netizen kerana yang menilai adalah juri. Kena gali lagi, jangan cepat rasa puas hati dan rasa suara sendiri sudah begitu bagus. Dalam bidang seni suara ini, kalau boleh, setiap kali buat persembahan tak kisahlah di pentaskah, di festivallah, di acara dan majlis, sentiasa berikan yang terbaik.

Klik untuk gambar besar

"Saya harap, pemenang-pememang pada program GV ini juga akan ingat pesanan saya ini. Contoh macam Aliff, saya tahu dia lebih terbuka menerima teguran. Kalau dia masuk telinga kanan dan keluar telinga kiri, mungkin dia pun tak jadi juara semalam. Dia buktikan dia mahu berjaya dan maju.

"Bagi saya, dia layak bergelar juara musim ini," demikian kata penyanyi bertaraf legenda, Hetty Koes Endang yang tampil memohon maaf andai ada pihak atau peserta yang tersinggung dengan komennya yang dianggap terlalu berbisa dan lantang di pentas Gegar Vaganza musim kelapan (GV8).

Kata Hetty yang mesra disapa sebagai Bunda, dia perlu berbuat demikian kerana tanggungjawab yang dibawanya bukan mudah dan ia dilakukan kerana rasa sayang yang mendalam pada program tersebut dan negara ini. Selain itu, kata Hetty, dia sedar dirinya bukanlah seorang guru dalam bidang muzik namun fokusnya adalah dalam memberikan perkongsian pengalamannya dalam bidang seni setelah 50 tahun mengabdikan diri.

Dalam pada itu, Hetty turut mengingatkan setiap peserta mahupun pemenang pertandingan GV8 agar sentiasa mencari identiti pada nyanyian masing-masing. Tidak berniat untuk menghentam atau merendahkan kebolehan masing-masing, tetapi kata Hetty, dia yakin dalam bidang seni suara, identiti adalah keutamaan dan kunci kepada kejayaan seseorang artis selain bakat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDAKWA GILA GLAMOR, TAGIH SIMPATI - INTAN LIANA RASA TERKILAN

Sebut sahaja nama Intan Liana Saleh... pasti semua mengetahui pasti mengenai kisahnya meskipun beliau bukanlah seorang selebriti popular.

Ini kerana kisah perkahwinannya bersama pemuzik Ude Wahid yang ketika itu masih bergelar suaminya menjadi perhatian apabila Ude berkahwin secara rahsia dengan pelakon Izreen Azminda sekitar bulan Ogos 2017.

Sejak daripada itu, ramai yang bersimpati dengan nasib Intan apatah lagi saat beliau diceraikan dan kini bergelar ibu tunggal kepada dua orang anak yang masih kecil.

Namun, rezekinya melimpah ruah dan menerima pelbagai tawaran peragaan dan ulasan produk serta sudah mula aktif dalam bidang perniagaan juga.

Klik untuk gambar besar

Bagaimanapun, ada pihak yang tidak berpuas hati dengan Intan. Mereka mendakwa Intan sengaja menjaja kisah perkahwinannya itu untuk meraih publisiti murahan dan gila glamor.

"Saya bukanlah seorang artis, sebaliknya masih Intan yang lama. Saya sekadar mencari rezeki dengan berniaga. Jika diikutkan, saya sudah lama berniaga.

"Dulu, saya dan kakak menjual pakaian. Sekarang, saya menjual jamu dan minyak wangi kanak-kanak. Sekarang, ada pihak bermurah hati berkongsi rezeki dengan melantik saya menjadi duta produk mereka pula.

"Saya memang tidak menyangka ada pihak menganggap saya seperti menagih publisiti murahan dan gila glamor. Hakikatnya, saya tidak menagih semua itu, termasuk perpisahan yang berlaku," katanya.

Bersabarlah Intan, biasalah bila kita sudah mula nampak bahagia dan berjaya sedikit pasti akan ada pihak yang cemburu dan sakit hati.

Apa-apa pun, jangan mudah mengalah dan teruskan bersemangat mencari rezeki demi masa depan anda dan anak-anak.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


39 GAMBAR MENARIK - MAJLIS BERINAI HAZLIN HUSSAIN & MIOR

Lagi gambar-gambar menarik ketika malam berinai pengacara dan pembaca berita TV3 Hazlin Hussain yang telah selamat melangsungkan pernikahan dengan Mior Abdul Malek Raiyani Ahad lepas.

Untuk info, majlis berinai ini telah diadakan di Dewan Astana Ria Mewah pada hari Sabtu bertemakan ala-ala hindustan. Ianya dihadiri oleh ahli keluarga dan rakan rapat Hazlin dan Mior.

Selain berinai, Mior dan rakan-rakan telah membuat satu kejutan sambutan ulangtahun kelahiran Hazlin pada majlis itu.

Photo kredit: Sixuca Wedding Photography.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SHAHRIZA MAHMUD PUNYAI PELUANG 50/50 UNTUK HIDUP: "MEREKA KATA IA SATU KEAJAIBAN"

Sedar dari koma, Sabtu lalu selepas dirawat di Hospital Putrajaya, pelakon Shahriza Mahmud, 55, dikatakan mempunyai peluang 50/50 untuk hidup sebelum ini.

Shahriza ketika dihubungi berkata, keadaannya selepas dimasukkan ke wad pada 4 Januari lalu sangat kritikal, malah doktor tidak dapat memberi jaminan kepada suami, Saddiq Raffali, 40, mengenai peluangnya untuk hidup: "Mereka kata ia satu keajaiban," katanya.

Shahriza berkata, dia juga tidak sedar apa-apa yang berlaku di sekelilingnya kerana ditidurkan apabila dimasukkan ke wad.

"Hari keenam barulah saya sedar. Doktor tanya tahu tak dah berapa hari dalam ICU (Unit Rawatan Rapi)? Saya pun jawablah tiga hari, rupa-rupanya sudah enam hari. Lama betul saya tidur.

"Apabila dikejutkan, saya 'blur. Apa yang saya nampak wajah doktor dan jururawat yang sangat-sangat terharu," tuturnya.

Pada 4 Januari lalu, pelakon yang menempa nama menerusi drama 'Spektra' pada era 1990-an ini mula dimasukkan ke Hospital Putrajaya selepas meracau-racau selain suhu badannya terlalu tinggi.

Klik untuk gambar besar

Doktor mendapati ada jangkitan kuman pada darah serta paru-parunya dan memberikan dos antibiotik yang paling kuat. Ditanya punca sakit dan simptom yang dihadapi, Shahriza berkata, dia mulanya demam dan mengigil sebanyak tiga kali.

"Saya tak boleh kawal mengigil sehingga sampai ke tulang. Doktor kata panas saya tinggi tapi saya tak rasa panas pun. Saya juga mengalami muntah hitam. Minum air putih semua jadi hitam.

"Minum air 100 Plus pun jadi hitam. Mengenai hasil ujian ultrasound, doktor nak pantau 10 hari lagi untuk pastikan semua racun keluar," jelasnya.

Shahriza turut sedih kerana suaminya, Saddiq Raffali, 40, masih tidak dibenarkan menemaninya di hospital: "Sedih kerana dia tak boleh masuk, tak boleh dekat dan sudah 10 hari berada di luar wad sahaja. Apapun saya berterima kasih kepada suami dan semua pihak atas doa mereka buat saya.

"Tak terkecuali terima kasih terhadap barisan doktor dan jururawat yang bertungkus lumus menyelamatkan saya dan melayan saya dengan baik," katanya yang kini terbabit dengan satu projek telenovela terbitan Global Station Sdn Bhd.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAK KM SANGGUP HIKING KETIKA SARAT MENGANDUNG DEMI ANAK-ANAK DITEGUR

Usahawan kontroversi, Liana Rosli yang kini sedang sarat mengandung tujuh bulan baru-baru ini telah mengundang pelbagai reaksi daripada netizen di laman sosial apabila dia bertindak menyertai aktiviti mendaki bukit atau hiking.

Menyedari bahaya kepada diri dan kandungannya itu, Liana atau lebih mesra disapa Kak KM memberitahu dia mengikuti aktiviti lasak itu kerana ingin memenuhi permintaan anak-anak. Sebelum itu, menerusi Facebook, Kak KM berkongsi video dia menyertai aktiviti hiking di sebuah bukit yang terletak di Ampang, Selangor, baru-baru ini.

Perkongsiannya itu mengundang pelbagai komen daripada netizen dan rata-ratanya menegur tindakan Kak KM melakukan aktiviti lasak yang boleh mendatangkan bahaya kepada dirinya dan bayi dalam kandungan. Ada juga pengikut memberitahu kawasan hutan tidak selamat untuk ibu mengandung kerana turut didiami oleh makhluk halus.

"Cerita sebenarnya, rancangan awal nak mendaki bukit dalam enam kilometer saja, jalan santai-santai... tapi tak sangka la pula tukar laluan 20 kilometer dan kena melalui laluan yang lebih mencabar. Jadi nak tak nak kena ikut sajalah sebab dah masuk laluan itu, kena habiskan la.

"Sebenarnya memang berbahaya untuk saya sampaikan coach (jurulatih) pun terkejut tak sangka saya mampu hiking sebab keadaan perut pun dah besar, tunggu masa nak beranak sahaja. Tapi sejujurnya bukan saya nak pergi sangat pun! Anak-anak yang nak pergi, takkan nak biarkan mereka pergi sendiri, jadi saya pun kena ada sekali.

Klik untuk gambar besar

"Lagi pun ada dalam 15 orang ahli keluarga lain yang menyertai hiking itu, mereka pun banyak membantu sepanjang meredah laluan mencabar itu. Alhamdulillah semuanya baik-baik sahaja, tak ada apa-apa yang jadi. Hantu tu tak ada tapi manusia boleh jadi hantu... kita pun pergi dah siap doa dan ilmu di dada.

"Sejak remaja lagi saya memang selalu join hiking dan kerap masuk hutan, jadi kita tahu apa nak buat... bukan nak cakap besar, cuma dah biasa dalam hutan. Kalau kenal saya sebelum ini pun saya memang aktif menari, tak reti duduk diam... makan pula jamu itu agaknya kandungan kuat dan lasak sekali," ujarnya.

Dalam pada itu, anak kepada dramatis Normah Damanhuri ini menasihati ibu hamil lain supaya tidak mengikuti tindakannya itu kerana ia boleh mendatangkan bahaya kepada kandungan.

"Tapi saya nak nasihatkan orang yang mengandung janganlah pergi hiking atau buat aktiviti lasak sebab sangat bahaya, lebih-lebih lagi kalau tak biasa. Orang sedang mengandung ni emosi pun tak stabil, badan berat dengan perut ke depan... memang senang penat! Apa-apa pun terima kasih kepada mereka yang mendoakan dan beri nasihat kepada saya," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JANGAN KAITKAN ISU SEKSI DENGAN AGAMA" - TASHA SHILLA INGIN JADI DIRI SENDIRI

Tahun ini Tasha Shilla atau nama sebenarnya Natasha Sheila Abdul Razak sering dihimpit pelbagai kontroversi daripada dikatakan mabuk dan mengganggu teman wanita bekas kekasihnya di sebuah kelab malam sehinggalah cara pakaian beliau yang agak seksi dan melampau.

Walaubagaimanapun, menurut Tasha beliau hanya ingin menjadi diri sendiri dan percaya setiap kritikan yang diterima adalah harga yang perlu beliau bayar apabila menjadi artis. Pasti sahaja ada mata yang ingin mencari kesalah beliau dan setiap perkara beliau lakukan mendapat perhatian ramai.

Klik gambar untuk size besar

"Saya anggap ini mahu atau tidak menjadi sebahagian daripada perjalanan hidup saya. Orang sudah kenal saya sebagai Tasha Shilla. Jadi pastinya setiap gerak geri dan apa sahaja mengenai saya, orang nak ambil tahu. Tetapi apabila kita jadi diri sendiri, orang mula skeptikal dan salah faham.

"Sepatutnya kenalilah diri sendiri dahulu sebelum nak kenal orang lain atau sebelum nak nasihat orang, tengok dahulu diri sendiri.

"Dalam hidup ini kita tak boleh nak puaskan hati semua orang. Cuma sekarang ini saya selesa begini, saya harap terimalah diri ini seadanya. Saya menerima komen semua termasuk di laman Instagram dengan hati terbuka.

"Sama-sama doa yang terbaik dan janganlah bergaduh di laman sosial kerana hal sebegini. Bagi saya prinsip diri, masuk telinga kanan, …keluar telinga kiri terutama hal yang negatif.

"Saya manusia yang tidak sempurna, senjata saya kini hanyalah doa. Kalau boleh saya tak mahu komen lebih, terutama hal berkaitan agama. Mungkin saya nampak sosial, namun saya juga ada pegangan agama. Biarlah hal itu menjadi rahsia antara saya dengan Yang Satu," ujar Tasha dipetik sebagai berkata.

Dalam masa yang sama, Tasha juga meminta agar tiada pihak yang mengaitkan cara beliau berpakaian seksi dengan agama kerana setiap pakaian yang beliau gayakan adalah atas minatnya sendiri terhadap fesyen.

"Saya mohon, jangan heret isu agama dalam hal ini. Saya lakukannya sebagai kelangsungan kerjaya kerana selain tampil dalam acara hiburan, saya juga diberi pernghormatan untuk muncul ketika acara fesyen. Mungkin saya nampak seksi kerana semakin kurus," jelasnya.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


11 GAMBAR - SUASANA BIRTHDAY ANAK BONGSU AARON AZIZ

Baru-baru ini, Dahlia Arissa iaitu anak bongsu kepada Aaron Aziz dan Diyana Halik telah menyambut hari lahirnya yang ke-6.

Majlis yang bertemakan 'Princess Jasmine' yang diadakan di kediaman Aaron itu berlangsung dengan meriahnya.

"Alhamdulilah the much long awaited party that I promised Dahlia Arissa was a success despite the rain just now! So happy with the game host Mike aka Aladdin! You made my girl and the rest of the kids so happy!," ujar Aaron di laman IGnya.

Selamat hari lahir kami ucapkan dan semoga Dahlia membesar dengan sempurna disamping keluarga.

Foto: Aaron Aziz IG & Diyana Halik IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


8 GAMBAR - GELAGAT TERKINI DASUKI, ANAK DAZRIN KAMARUDIN

Pasti ramai yang ingin melihat gelagat terkini Dasuki, anak sulung pelakon Dazrin Kamarudin yang kini sudah berusia tujuh bulan lebih.

Melihat gambar yang dikongsikan oleh Dazrin di laman Instagram, siapa yang tidak geram dengan telatah dan gelagat Dasuki yang semakin membesar.

Untuk makluman, anak Dazrin dan isterinya, Nur Fazulin Razali ini dilahirkan pada 13 April lalu di sebuah hospital swasta di ibu kota.

Bintang 'Love You Mr Arang' dan isterinya yang merupakan seorang ketua pramugari sebuah syarikat penerbangan itu berkahwin pada 6 Mei 2017 di Melaka.

Klik untuk gambar besar

www.myartis.com / Sumber & foto: Instagram Dazrin Kamarudin & Dasuki

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAHKAMAH ISYTIHAR BOY IMAN MUFLIS

"Anak guam kami menyertai program itu untuk pembinaan rumah jenis Ilham dengan kos sebanyak RM50,000. Malah, pembayaran penuh dibuat anak guam.

"Pembinaan rumah itu sepatutnya siap dalam tempoh enam bulan, namun projek akhirnya tidak menjadi dan pemiutang penghakiman yang menyedari sudah ditipu mahu membatalkan kontrak dan meminta Boy Iman membuat pemulangan wangnya semula.

"Namun, pihak Boy Iman terus mendiamkan diri dan anak guam kami mengambil tindakan undang-undang untuk menuntut haknya serta pembelaan ke atas diri sendiri kerana menjadi mangsa 'scam'," demikian ujar peguam, Hizri Hasshan yang mewakili pemiutang terhadap pelakon dan ahli perniagaan, Datuk Boy Iman, 40, dipetik sebagai berkata melalui Harian Metro.

Sehubungan itu, Boy Iman akhirnya diisytihar muflis oleh Mahkamah Tinggi Kuala Lumpur, berkuat kuasa semalam.

Pengisytiharan muflis itu diputuskan mahkamah berikutan kegagalan Boy Iman atau nama sebenarnya Noruliman A Rahman selaku penghutang penghakiman melunaskan tuntunan lebih RM60,000 dibuat seorang individu pada pertengahan tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NOURUL TAK BERKENAN AKSI REMAJA 'BERCUMBU': "JUMPA ADIK NI, AUNTIE SUNATKAN SEKALI LAGI"

Isu video bercumbu anak gadis Nora Ariffin, Putri Nor Dahlia dengan remaja lelaki yang dikenali sebagai Zuher sehingga kini masih lagi hangat diperkatakan. Penyanyi Nourul Depp menerusi laman sosial twitter telah meluahkan rasa kurang senang dengan tindakan remaja lelaki tersebut. Amaran Nourul, dia mahu mentarbiah remaja terbabit seandainya bertemunya kelak.

"Auntir kalau jumpa adik ni, auntie sunatkan lagi sekali. Gatai no dia nak cium-cium anak dara orang. Besa tu... taulah handsome. Jangan nak duk gedik viral sangat. Mai sini auntie tarbiah kat telinga tu. Gatai no," ujarnya yang mengulang kicau entri dari Twitter.

Menerusi entri yang ditulis netizen, ada yang kurang senang apabila remaja lelaki terbabit terlepas daripada sebarang tindakan. Pandangan itu mendapat pelbagai reaksi netizen dan sehingga kini telah diulang kicau lebih 10,000 kali.

Klik untuk gambar besar

"Tak sekarang ni kenapa lelaki ni tak kena attack?! Why perempuan tu sorang je kena hadap? Nampakkan video tu siapa yang ambil langkah pertama dekatkan diri dengan siapa?

"Disebabkan ramai kenal perempuan tu, family perempuan tu bagai then tahu attack perempuan tu ja. Laki ni?" soal pengguna Twitter yang dikenali sebagai @mairachinnarat itu.

www.myartis.com / Sumber: Astrro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA PUN DAH TUA, TAK NAK KONTROVERSI DAH..." - ALIFF SYUKRI NAFI DAKWAAN HANTAR STAF BIDA ASET SAJAT

"Hal ini sensitif, saya tak nak terlibat. Saya pun dah tua, saya tak nak kontroversi dah, saya pun dah nak mati dah ni. Saya no komenlah! Ya, saya sebagai kawan dia tapi saya tak nak masuk campur apa-apa kontroversi, saya nak bertenang," ujar usahawan kosmetik, Datuk Seri Aliff Syukri yang enggan mengeluarkan sebarang kenyataan berhubung dakwaan menghantar pembantu peribadinya bagi membida aset di kediaman Sajat.

Aliff Syukri, 36, akui terkejut apabila namanya dikaitkan dengan pembida bernama Mohammaf Syazwan Ahmad Fiesol yang menghilangkan diri itu. Tambah Aliff Syukri, dia tidak kisah jika netizen terus membuat spekulasi.

Pada masa sama, Aliff berkata dia enggan lagi terpalit dengan sebarang kontroversi membabitkan Sajat kerana menyentuh sensitiviti banyak pihak. Justeru itu, dia lebih selesa mendiamkan diri dan mahu hidup dalam ketenangan tanpa sebarang isu panas.

Klik untuk gambar besar

"Saya tak nak komen isu ini. Saya tak mahu keluarkan apa-apa kenyataan kerana menghormati semua orang. Biarlah orang bercakap tapi benda ni tak ada kesahihan... mungkin ada orang lain nak beli dan dia ada duit, sesiapa pun ada hak kan?" katanya ketika dihubungi mStar.

Sementara itu, peguam Nurul Hafidzah mempercayai individu tersebut mempunyai kaitan dengan Aliff Syukri berdasarkan foto profil aplikasi WhatsApp yang digunakan lelaki berkenaan. Hasil semakan juga mendapati individu yang dimaksudkan sering muncul dalam Instagram milik Aliff Syukri.

"Saya tak kenal dia (pembida) tapi profil WhatsApp memaparkan fotonya bergambar bersama Aliff Syukri dan ada kenalan saya memberitahu lelaki itu ada kaitan dengan ushawan itu. Tapi saya tak pasti jika lelaki itu disuruh oleh Aliff atau sebagainya, kami hanya membuat spekulasi tak pasti betul atau tidak," jelasnya.

Dalam pada itu, Hafidzah berkata tindakan pombida berkenaan yang melarikan diri selepas berjaya dalam bidaan seolah melakukan satu penghinaan kepada mahkamah.

"Kes lari dari lelong ini saya tak pernah jumpa lagi... kita sedang melihat dari sudut undang-undang jika individu ini boleh diambil tindakan. Kita penat sebab dah kejar berapa tahun untuk mendapatkan pampasan ini, banyak perbincangan dengan pelbagai permohonan dan sekarang buat macam ni pula, memang pening kepala.

"Tapi kita tak tahulah tindakan ini berniat atau tidak, cuma kita terkilan sebab dah buat semuanya, sekarang ini terpaksa tunggu tarikh bidaan baharu pula," ujarnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 GAMBAR - NEELOFA BERAYA BERSAMA TUAN GURU NIK AZIZ

Gambar menarik pelakon dan pengacara Neelofa atau nama sebenarnya Noor Neelofa Mohd Noor, menziarahi dan sekaligus beraya bersama Tuan Guru Datuk Nik Abdul Aziz Nik Mat.

Nampaknya, Neelofa makin manis sejak berhijab dan rezekinya juga bertambah murah.

Klik gambar untuk size besar

Bagaimanapun, bila ditanya mengenai dua filemnya yang bakal ditayangkan sekitar hujung tahun ini di mana dia masih belum mengenakan hijab, katanya dia tidak pernah merasa bimbang dengan kritikan masyarakat.

"Saya tak ada masalah dua filem saya iaitu ‘Pilot Cafe’ dan ‘Dolah Superstar’ menampilkan gaya lama saya. Bagi saya perkara itu dah lama dan ia sudah selesai. Saya harap peminat faham dan beri sokongan pada dua filem tersebut," ujarnya dipetik sebagai berkata.

Terdahulu, mengenai kritikan sesetengah pihak yang berpendapat dia tidak lagi sesuai mengacarakan rancangan hiburan 'Meletop' setelah berhijrah, katanya pihak produksi lebih menyokong tindakannya untuk berhijrah.

"Alhamdulillah, krew Meletop memberi sepenuh sokongan kepada saya untuk bertudung. Pada awalnya saya risau juga dengan penerimaan penonton. Tapi menurut produksi, ‘rating’ semakin tinggi sejak saya bertudung. Saya rasa hal itu tak perlu diperbesarkan.

"Walaupun kini berhijab, saya akan sesuaikan fesyen dan konsep rancangan itu sendiri supaya lebih segar,” katanya kepada media baru-baru ini.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


AKTIVITI DI LANGKAWI - POLIS SIASAT, AKAN PANGGIL NEELOFA & PU RIZ

"Kita sedang tangani kes ini selepas ada gambar aktiviti dan kehadiran beliau (Neelofa) bersama suami (di Langkawi) telah melanggar SOP yang ditetapkan. Kita akan ambil tindakan.

"Mereka kena jawab, tapi gambar itu macam aktiviti santai-santai sahaja... jelas ia tidak boleh dilakukan dan melanggar SOP. Sebabnya dia datang dari kawasan Perintah Kawalan Pergerakan Bersyarat (PKPB) ke Perintah Kawalan Pergerakan Pemulihan (PKPP)," kata Ketua Polis Negara, Tan Sri Abdul Hamid Bador.

Difahamkan, pihak polis akan memanggil pasangan selebriti itu untuk direkod keterangan bagi membantu siasatan berhubung dakwaan berbulan madu di Pulau Langkawi, Kedah.

Klik untuk gambar besar

Menurut Ketua Polis Negara, berdasarkan bukti video dan gambar yang dimuat naik di media sosial pasangan itu didapati melanggar prosedur operasi standard (SOP).

Katanya lagi, pegawai penyiasat akan mengenal pasti adakah aktiviti yang gambarnya dimuat naik itu sebahagian kegiatannya perniagaannya. Tambah beliau lagi, polis juga akan memanggil saksi yang boleh membantu melengkapkan siasatan kes itu secepat mungkin.

Sebelum ini, setiap aktiviti yang dilakukan Neelofa bersama suaminya di Langkawi atas urusan kerja sentiasa menjadi perhatian netizen.

Malah, Neelofa menerusi InstaStorynya berkongsi momen-momen bahagia bersiar-siar di pulau peranginan tersebut bersama suami tercinta. Sejak semalam, Neelofa memuat naik beberapa video memaparkan dia dan Haris bersiar-siar sambil menaiki kereta kabel.

Dalam perkongsian tersebut, mereka kelihatan cukup mesra dan bahagia kerana tidak lekang daripada berpegangan tangan sepanjang menghabiskan masa di atas puncak lokasi kereta kabel berkenaan.

Hari ini pula, pasangan sejoli itu dilihat seronok menaiki 'jetski' dengan mengelilingi dan menikmati keindahan pulau di sana. Sebelum mereka keluar melakukan aktiviti tersebut, bekas pengacara MeleTOP itu sempat mempromosikan minuman botani keluaran jenama produknya, Nilofa.

www.myartis.com / Sumber: Berita Harian & Kosmo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JANGAN MALU BERNIAGA... POPULAR ATAU TAK, JANGAN FIKIR SOAL STATUS" - AZLEE SENARIO

Semua sedia maklum mengenai pelawak Azlee Senario atau nama sebenarnya Azlee Jaafar, 54, yang kini menjalani perniagaan buah-buahan dan hasil laut yang diusahakannya sejak beberapa bulan lalu.

Azlee berkata, dia mula berniaga buah-buahan dan hasil laut seperti ikan, ketam, kupang, kerang, lala dan siput sedut di tapak pasar malam di Saujana Utama, Sungai Buloh sejak Perintah Kawalan Pergerakan (PKP) 3.0 dikuatkuasakan lalu.

"Alhamdulillah, sambutan pengunjung selepas gambar saya berniaga tular amat menggalakkan. Tapak niaga di Saujana Utama ini pun turut jadi popular. Secara tak langsung ia dapat bantu rakan-rakan lain yang meniaga.

"PKP kali ini memang agak terkesan kerana Perbadanan Kemajuan Filem Nasional Malaysia (Finas) dan Majlis Keselamatan Negara (MKN) belum bagi arahan untuk menjalani penggambaran.

"Jadi saya buat keputusan berniaga untuk cari pendapatan bagi menampung keluarga. Alhamdulillah sejak gambar saya berniaga tular, sambutannya amat menggalakkan. Saya berterima kasih kepada pihak media kerana membantu," katanya.

Azlee berkata, ada peminat yang selain datang mengambil gambar, turut membeli barangan jualannya. "Sebenarnya mereka lebih suka tengok kita bercampur dengan golongan masyarakat menerusi berniaga. Maknanya artis dapat merapatkan lagi hubungan dengan peminat.

"Walaupun nama besar atau sebaliknya, saya letak tepi. Yang penting saya cari rezeki halal. Kalau duduk rumah nak tunggu tawaran kerja, takkan ada buat masa ini. Lebih baik saya ambil inisiatif berniaga, sekurang-kurangnya kita dapat beli barang-barang dapur dan bagi makan anak isteri," jelasnya yang mengambil barangan jualannya daripada pemborong di Chow Kit.

Azlee mula berniaga seawal jam 8.30 pagi dan akan pulang selepas barangannya habis dijual. Azlee turut menasihatkan rakan artis dan penggiat seni tabah di samping cuba berniaga sebagai sumber pendapatan.

"Paling lewat saya balik pada jam 5 petang. Kalau dah boleh mula menjalani penggambaran, saya dah boleh buat kerja saya dan ada pekerja akan uruskan. Sayang pula nak tinggalkan.

"Tapak berniaga ini sebenarnya tapak pasar malam. MDKS (Majlis Daerah Kuala Selangor) bagi kebenaran semasa pandemik ini untuk berniaga di situ. Tengoklah mereka runding dengan MDKS sama ada selepas pandemik dibenarkan berniaga atau sebaliknya.

"Selagi kita ada keupayaan cari rezeki, jangan malu. Berniagalah kerana sekurang-kurangnya kita dapat menyara keluarga dan apabila semua pulih kita akan dapat bekerja semula.

"Tolak tepi status kita popular atau tak. Yang penting kita cari rezeki. Jangan fikir soal status. Yang penting siapa nak bagi rezeki untuk menyara keluarga," ujarnya yang turut menerima pelanggan dari Gombak, Setiawangsa, Batu Caves, Denai Alam, Elmina, Puncak Alam dan Rawang.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MUJURLAH PARU-PARU SAYA TIDAK DITEBUK" - AIMAN TINO MULA SEDAR HISAP VAPE BAHAYAKAN KESIHATAN

Penyanyi Aiman Tino yang baru-baru ini mengalami jangkitan kuman pada bahagian paru-paru itu mula mengambil iktibar untuk tidak lagi meneruskan tabiat menghisap rokok elektronik, selain turut menasihati orang ramai supaya menghentikan perbuatan berkenaan kerana ia boleh memudaratkan kesihatan.

Aiman atau nama sebenarnya Mohammad Aiman Yusri, 24, sebelum ini dimasukkan ke sebuah pusat perubatan di Kuala Lumpur pada Sabtu lalu dan dibenarkan pulang selepas tiga hari menerima rawatan di sana.

"Sebelum ini hanya dengar kisah orang sahaja tentang akibat penggunakan vape, sekarang ini terjadi kepada diri sendiri. Mujurlah paru-paru saya tidak ditebuk kerana kata doktor masih belum kronik.

"Ketika menerima rawatan doktor juga beritahu ramai yang mengalami masalah sama... ini merupakan satu pengajaran buat saya. Jadi kepada semua orang ambillah iktibar dari apa yang telah berlaku ini.

Klik untuk gambar besar

"Mungkin saya tidak boleh nak halang semua orang hisap vape, tetapi haruslah beringat soal kesihatan diri sendiri," ujarnya yang dipetik sebagai berkata kepada mStar.

Berkongsi mengenai masalah kesihatannya itu, Aiman memberitahu dia mula berdepan masalah sakit tekak sejak tiga minggu lalu. Gara-gara batuk teruk, Aiman berkata ia mengganggu vokal nyanyiannya sekaligus tidak dapat membuat persembahan dengan baik di atas pentas.

"Sebelum menerima rawatan di hospital, saya sudah tiga minggu batuk tak henti. Disebabkan itu juga menjadi punca kepada jangkitan kuman pada paru-paru. Selain itu tabiat berkongsi vape juga menjadi satu sebab kerana penyebaran virus lebih mudah melalui mulut.

"Disebabkan masalah ini saya sukar untuk bernafas dan terpaksa turunkan key ketika membuat persembahan baru-baru ini," kata penyanyi lagu 'Ku Rela Dibenci' ini.

Sementara itu, Aiman berkata dia kini dalam tempoh pemulihan dan masih mengambil ubat-ubatan serta perlu menjalani pemeriksaan susulan selama beberapa minggu lagi.

"Sekarang ini saya masih berehat di rumah emak. Memang macam-macam petua dia suruh saya amalkan seperti minum air asam jawa. Saya juga dikehendaki menjalani pemeriksaan susulan. Semoga tidak ada sebarang masalah serius.

"Hal kerja juga tak boleh nak tinggal terus. Saya masih lagi akan memenuhi undangan menyanyi kerana sudah berjanji dengan pihak penganjur," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERTANYA APAKAH KEBAIKAN ARWAH ISTERI - SHUIB CEMBURU DENGAN PEMERGIANNYA

"Bertalu-talu saya mendapat mesej dan video dari pelusuk seluruh negara yang menganjurkan bacaan Yassin dan doa selamat buat arwah. Tidak kurang juga menghantar gambar memaklumkan soal hajat dilakukan. Malah, ada sebahagiannya daripada nombor telefon yang tidak saya kenali.

"Apakah kebaikan arwah isteri hingga semua orang mahu mendoakan keajaiban dan kesembuhan buatnya? Perkara ini membuatkan saya tertanya-tanya dalam diri sendiri. Terlalu ramai ambil tahu mengenai perkembangan diri arwah. Saya tertanya-tanya apakah kebaikan arwah yang saya sendiri tidak tahu.

"Benar, saya mencemburui pemergiannya," tutur pelawak popular, Shuib Sepahtu, 37, yang masih tertanya-tanya apakah kebaikan arwah isterinya, Allahyarham Siti Sarah Raissuddin, 36, hingga terlalu ramai insan dikenali mahupun tidak menitipkan doa buatnya.

Biarpun pada akhirnya Allahyarham Siti Sarah 'tutup mata' selepas lebih 48 jam ditidurkan dan berada dalam keadaan koma ketika di Unit Rawatan Rapi (ICU), Hospital Canselor Tuanku Muhriz, Universiti Kebangsaan Malaysia, UKM (HCTM) akibat pandemik COVID-19, namun Shuib reda.

Klik untuk gambar besar

Bekas penyampai radio itu mengakui, pemergian arwah isterinya diratapi dan dicemburui ramai. Bapa kepada empat cahaya mata itu berkata, dia sudah reda seandainya arwah isterinya dijemput Ilahi sejak berada dalam keadaan kritikal pada Jumaat lalu.

"Kami pernah bercakap soal kematian. Malah, arwah isteri pernah cakap kalau boleh mahu meninggal pada Jumaat penghulu hari kerana mahu mendapat 'husnul khatimah' dan lepas seksaan kubur.

"Jika ikutkan, saya reda seandainya Allah mencabut nyawanya ketika nazak dan paras bacaan oksigen menurun pada Jumaat lalu. Namun, Allah memberikan arwah sedikit masa lagi untuk hidup. Akhirnya, hari ini arwah pergi juga," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INFO: DRAMA INTERNET MAKIN HANGAT..

Karyawan terkenal, QuaChee kembali lagi dengan karya terbarunya bagi mempromosikan Malaysia. Jikalau sebelum ini, QuaChee mempromosikan Malaysia melalui media cetak, kini QuaChee menggunakan media baru untuk mengetengahkan drama bersiri (web episode) The BIG Bibik & The Little Nyonyas.Walaupun melalui media yang berbeza, tetapi objektifnya tetap sama, iaitu mahu mempromosikan budaya, tradisi dan destinasi pelancongan menarik di Malaysia kepada masyarakat termasuk pelancong.Dalam drama bersiri tersebut, QuaChee mengambil satu langkah menarik untuk menonjolkan kepelbagaian budaya Malaysia yang terkenal dengan integrasinya. Dan inilah yang mahu diketengahkan oleh QuaChee apabila masakan Baba Nyonya, suatu masakan yang memang terkenal di Melaka kerana campuran masakan Melayu dan Cina diadaptasikannya ke dalam kisah menarik.“Budaya Baba Nyonya serta masakannya memang melambangkan Satu Malaysia yang terdiri daripada berbilang bangsa,” ujar QuaChee.“Ini ialah antara satu contoh Satu Malaysia yang sebenarnya sudah lama berada di negara kita," tambahnya.Rancangan Masakan lapan episod yang menyelitkan beberapa adegan Lucu tersebut digarap dalam bahasa Inggeris dan sedikit Bahasa Baba Nyonya. Ia sudah mula disiarkan pada 8 September lalu melalui laman www.bookmarqc.com termasuk melalui kaedah Youtube, Facebook dan sebagainya.Antara pelakon The BIG Bibik & The Little Nyonyas ialah Kenny Chan, Charlene, Michell, Vanessa dan ramai lagi.(\__/)(='.'=)(")_(")myartis 2009


LUAH RASA SYUKUR ANAK KETIGA SELAMAT DILAHIRKAN - AMAR ASYRAF NAMAKAN 'AMMARA FATEEMA'

"Alhamdulillah syukur dan teruja sangat. Segalanya dipermudahkan meskipun lama juga isteri saya ambil masa nak bersalin. Lebih 16 jam.

"Kami pun sudah siap memilih namanya awal-awal lagi walaupun agak ambil masa juga. Kami agak tradisional maka akhirnya memilih nama Fateema saja.

"Alhamdulillah, 'baby' dalam keadaan baik-baik. Lahir 2.8 kilogram dan kecil saja, normallah. Saya memang sedia berjaga malam sebab saya pun meniaga malam."

Demikianlah pelakon Amar Asyraf, 37, yang meluahkan rasa syukur apabila isterinya, Farhana Yusof selamat melahirkan cahaya mata ketiga yang merupakan seorang bayi perempuan, pada Sabtu lalu (25 Mac 2023), di sebuah hospital dekat Klang.

Sepakat memberi nama 'Ammara Fateema', Amar atau nama sebenarnya Amar Asyraf Zailuddin, berkongsi keadaan dimana isterinya terpaksa bertarung 16 jam di bilik bersalin, selain bersyukur bayinya dalam keadaan sihat.

Dalam pada itu, pelakon drama 'Perempuan Itu' berkata, dia dan isteri memang nanti-nantikan kehadiran orang baharu dan baru hari ini teruja berkongsi kepada ramai.

Klik untuk gambar besar

Sementara itu, isteri Amar juga sempat meninggalkan komen pada hantaran berita kelahiran bayinya ini yang dikongsikan pelakon terbabit di laman Instagram miliknya, semalam.

"Nangis tengok gambar ini. Terima kasih sayang teman saya dalam LR (bilik bersalin), dan korbankan tangan awak sekali," kata isteri Amar.

Walaupun tidak mendedahkan butiran perkahwinan, pasangan itu didakwa mendirikan rumah tangga pada Mac tahun lalu.

Untuk makluman, Amar memiliki dua cahaya mata iaitu Muhammad Taufik dan Ammara Dian hasil perkahwinan terdahulunya bersama Arna Salleh.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CINTA LISA DAN YUSRY - DONGENG ATAU REALITI?

Bak kata orang, masakan perigi mencari timba!
 Mungkin begitulah agaknya nasib Lisa Surihani yang digosipkan bercinta dengan Yusry Abdul Halim. Baru sahaja Media perdana mendedahkan yang mereka kemungkinan bakal berkahwin 2012 nanti, tiba-tiba timbul penafian KRU mengenai perkara itu.
 Dakwa mereka, ia adalah satu salah faham walaupun tidak menafikan mempunyai hubungan istimewa. Dalam hal ini, siapa yang salah... media perdana yang beriya mahu mengorek cerita atau Yusry dan Lisa yang berkias-kias? Tepuk dada, tanya selera!
 Harapan kita semoga kisah cinta ini bukan satu lagi kisah dongeng Cinderella yang nampak bahagia di depan tetapi akhirnya kelam ditelan waktu. Moga ia akan menjadi gosip indah buat peminat Yusry mahupun peminat Lisa yang kemungkinan mahu kisah cinta itu menjadi kenyataan satu hari nanti.
  Kenyataan akhbar KRU:
Klik untuk imej besar...     ANDA MUNGKIN BELUM BACA: LISA & SHAHEIZY KAHWIN... Aug 12, 2011
Mereka berdua memang nampak sepadan... malah sama popular dalam industri seni! 'Saya Amat Mencintaimu'.. Klik untuk cerita lanjut..!!    .


9 GAMBAR - BILA DIDIE ALIAS MAKIN TEMBAM

Gambar menarik Didie Alias yang makin berisi setelah mengandung lebih empat bulan. Selain badan yang berisi, perut pelakon dan pelawak itu juga makin membesar menandakan kehamilannya sihat tanpa masalah.

Artikel terdahulu:

HAMIL USIA LANJUT - DIDIE ALIAS KONGSI TIP DENGAN CHE TA

Untuk rekod, ini adalah kehamilan kali keenam bagi Didie dan yang pertama dengan suami keduanya Norisham Ismail yang dikahwininya sejak 2009. Kali terakhir Didie hamil ialah kira-kira 14 tahun lalu.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


ERRA FAZIRA: "AGAKNYA, JODOH SEBENAR DAH NAK DEKAT... KATA-KATA ITU DOA"

Sebelum ini, penyanyi, pelakon dan pengacara popular, Erra Fazira menafikan dia sudah berkahwin lagi sebagai isteri kedua Menteri Belia dan Sukan, Datuk Seri Ahmad Faizal Azumu. Sebaliknya, Erra menjelaskan statusnya masih lagi ibu tunggal.

Terkini, dalam ruangan komen di Instagram bekas Pengarang Hiburan Harian Metro, Roslen Fadzil, Erra telah meluahkan bahawa dirinya turut menjadi 'sasaran' banyak pihak selepas tular berita tersebut.

Dalam komen sama, Erra juga meluahkan rasa penat untuk menjawab pelbagai pertanyaan mengenai perkara itu, namun menganggap setiap kata-kata itu sebagai doa.

Klik untuk gambar besar

"Sabar sekejap ya abang. Tuan punya badan pun naik 'lunyai' kena tanya. Dah jawab pun, mereka tanya lagi. Tak apa abang. Agaknya, jodoh sebenar dah nak dekat dah sebab orang cakap, kata-kata itu doa," tulisnya.

Untuk makluman, Erra pernah mendirikan rumah tangga dengan penyanyi, pelakon dan pengarah, Datuk Yusry Abdul Halim pada 2003, namun bercerai pada 2006.

Erra kemudian mendirikan rumah tangga dengan Engku Emran pada 2007 tetapi turut berakhir dengan perceraian pada 2014. Hasil perkahwinan mereka dikurniakan seorang anak perempuan, Engku Aleesya yang kini berusia 12 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 GAMBAR - AURA DIANA DANIELLE KETIKA HAMIL

Gaya menarik Diana Danielle yang kini sedang mengandung. Nampaknya, seri atau aura mengandung jelas terpancar di wajah DD sekaligus membuat beliau semakin manis.

Jom tengok..

Klik untuk imej besar...


PENONTON YOUTUBE MASAKAN SUGU PAVITHRA MAKIN BERKURANG?

Hanya 156,000 daripada 787,000 pengikut yang menonton Youtube masakan dalca tulang kambing YouTuber Sugu Pavithra dalam masa 9 jam. Ini menjadi persoalan segelintir netizen yang mendakwa kemunculan semula mereka semalam selepas dilanda kontroversi membuat ada yang muak dan tidak mahu menontonnya lagi.

Video berdurasi 6 minit dan 15 saat itu adalah yang pertama selepas semua 98 video di saluran berkenaan yang dihasilkan mereka sebelum ini dipadamkan.

Meskipun di Youtubenya ramai yang memberikan pujian, galakan dan kata-kata semangat, namun di laman sosial lain, ramai juga mengecam dan menuduh pasangan tersebut sebagai 'cakap tak serupa bikin'.

Semuanya gara-gara mereka memadamkan semua video selepas suaminya didakwa di Mahkamah Sesyen Ipoh kerana memiliki senjata berbahaya dan menyebabkan kecederaan ke atas isterinya menggunakan telefon bimbit.

Malah S Pavithra dan suami juga mengatakan tidak mahu lagi aktif dan hanya mahu hidup seperti dahulu sebelum muncul melalui Youtube.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AJAK BERSYUKUR ANAK SULUNG DAH PANDAI URUSKAN JENAZAH: 'SUDAH SEMBILAN JENAZAH DIA MANDIKAN"

"Walaupun aku ada pengetahuan, Tapi Dia lebih pengalaman..Dia lagi banyak rekod banding aku 😖. Semalam dengan harini je dah 9 Jenazah dia mandikan... Baba doakan Allah berikan pahala selayaknya untuk anak Baba ni.

"Jad rehat eh.. Muka nampak letih tu 😘 @jadthaqiffc #myboy #pengurusanjenazah #kluangjohor," tulis pelawak dan pelakon, Ajak Shiro yang meluahkan rasa syukur apabila anak sulungnya, Jad Thaqif sudah boleh menguruskan jenazah.

Berkongsi perkara tersebut menerusi laman Instagram, Ajak memberitahu setakat ini anak lelakinya itu sudah membantu menguruskan sembilan orang jenazah. Anak Ajak turut memuat naik entr yang sama menerusi Instagram miliknya.

"Dah 32 tahun atuk jadi pengurus jenazah.. Sekarang Jad 12 tahun. Lagi beberapa tahun, Jad jadi macam atok.. #sahabatsimati," kata anak Ajak pula.

Klik untuk gambar besar

Melihat di ruangan komen pula, rata-rata pengikutnya memuji kebaikan yang dilakukan Jad dan mendoakan agar anak lelaki Ajak ini menjadi anak yang soleh. Rakan selebriti seperti Shuib Sepahtu dan Achey juga turut mendoakan perkara yang sama.

Untuk makluman, Ajak atau nama sebenarnya Mohamad Hanaffi Razak mendirikan rumah tangga dengan Nur Affah pada 6 Jun 2009. Hasil perkongsian hidup mereka, pasangan ini dikurniakan tiga cahaya mata, Mohamad Jad Thaqif, Mohamad Had Thaqif dan Nada Soffea.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ATU ZERO BAWA ISTERI SAMBUT ANNIVERSARY DI MASJID: "SUAMI TAK PANDAI NAK SURPRISE"

Menerusi perkongsian di laman Instagram, isteri kepada pelawak Atu Zero iaitu Shafeeqa Johari telah meluahkan rasa gembira apabila suami membawanya ke masjid di hari ulang tahun perkahwinan mereka.

Menurut Shafeeqa, suaminya tidak mahir dalam membuat kejutan namun pada hari itu dia terkejut serta terharu kerana buat pertama kalinya dapat mendengar ceramah secara langsung pendakwah terkenal Habib Ali Zaenal Abidin.

"Sejuk je wajah beliau. Alhamdulillah…dapat jumpa insan yang saya kagumi. Selalu tengok kat Youtube, live fb je. Hari ini dapat tengok depan-depan.

Klik untuk gambar besar

"Saya dapat suami tak pandai lah nak buat suprise… nak sorok-sorok berahsia dengan saya memang dia tak pandai. Mesti kantoi... saya ni teliti orangnya...

"Tapi hari ni dapat suprise. Allah yang bantu dia suprisekan saya. Tiada anniversary dinner... dia bawa saya pergi masjid lah... Tak rancang pun tapi sampai Masjid Bukit Jelutong tu ngam-ngam ada Habib Ali Zaenal. Dapat lah dengar ceramahnya live," katanya.

Menerusi entri tersebut, Shafeeqa memuat naik video ketika pendakwah popular itu sedang memberi ceramah di masjid berkenaan. Pasangan ini mendirikan rumah tangga pada 8 Februari 2016 dan dikurniakan dua orang cahaya mata.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MESKIPUN BERDEPAN KEMELUT RUMAH TANGGA - SYAMSUL YUSOF DIPUJI SPORTING LAYAN PEMINAT

Baru-baru ini, seorang pengguna TikTok telah berkongsi satu video dimana dia terjumpa Syamsul Yusof dan tidak melepaskan peluang untuk menegur sapa pengarah dan pelakon itu.

Pengguna TikTok bernama Mazni itu berkata, dia tidak bimbang dikecam disebabkan bergambar dengan Syamsul yang kini dikecam teruk oleh netizen.

Menerusi kapsyen wanita itu, masalah rumah tangga biar mereka sahaja yang selesaikan dan kita hanya mendoakan yang baik-baik sahaja untuk mereka.

Klik untuk gambar besar

Malah, penerbit eksekutif Razor Edge Pictures, Datuk Saniboey Mohd. Ismail sebelum ini berkata, kemelut rumah tangga yang dihadapi Syamsul sedikit sebanyak mengganggu fikiran pengarah tersebut yang kini di set penggambaran.

Perkongsian video itu telah di media sosial dan mendapat pelbagai reaksi daripada netizen yang berasa simpati dengan nasib dan dugaan dihadapi Syamsul serta mengatakan jelas kelihatan wajahnya sedih serta dalam masalah.

Dalam ada itu, ada juga yang memuji Syamsul tetap sporting melayan peminat meskipun sedang berdepan banyak masalah serta mendoakan urusan pengarah itu dipermudahkan.

Sebelum ini, hangat diperkatakan mengenai kemelut rumah tangga Syamsul apabila isteri pertamanya yang juga pelakon, Puteri Sarah Liyana memfailkan perceraian pada Isnin lalu.

Malah, penerbit eksekutif Razor Edge Pictures, Datuk Saniboey Mohd. Ismail berkata kemelut rumah tangga yang dihadapi Syamsul sedikit sebanyak mengganggu fikiran pengarah tersebut yang kini di set penggambaran.

Bagaimanapuin, pengarah itu dipuji kerana tetap profesional dan semangat mengenai soal kerja meskipun berdepan masalah.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::